Vučić na gradilištu Hiltona: Ne pominjem stranku, nisam vredniji nego ranije | Republika Srpska\nNaslovna Srbija Vučić na gradilištu Hiltona: Ne pominjem stranku, nisam vredniji nego ranije\nVučić na gradilištu Hiltona: Ne pominjem stranku, nisam vredniji nego ranije\nKamen temeljac hotela Hilton položen je danas na uglu ulica Kralja Milana i Kralja Milutina u Beogradu, a vrednost te investicije, koja će će obezbediti 300 novih radnih mesta je 70 miliona evra.\nKamen temeljac novog hotela koji će biti prvi u Beogradu sa pet zvezdica po internacionalnim srtandardima i koji bi trebalo da bude završen za dve godine, položili su premijer Srbije Aleksandar Vučić i gradonačelnik Beograda Siniša Mali.\nVučić je tom prilikom kazao da će izgradnja hotela Hilton, znatno doprineti razvoju turističke ponude glavnog grada, naglasivši da je to i još jedan od pokazatelja da se Beograd i Srbija menjaju.\nOn je naveo da turizam uvek počiva na stabilnosti i da je upravo zato siguran da je Hilton izabrao pravu destinaciju, jer će „Srbija biti sidro stabilnosti u regionu i centralnoj Evropi“. „U Srbiji je u prošloj godini broj turista je porastao za 11 odsto u odnosu na 2014, a u prva dva meseca ove godine bilo je 13 odsto više turista nego u januaru i februaru prošle godine, dok je broj onih koji žele da dođu je svakog dana sve veći“, rekao je on.\nPremijer je kazao da ostaje da se reše i fasade u okolini novog hotela i da je Vlada Srbije spremna da izdvoji novac za to. “ Mi smo za Niš, Novi Sad i Kosančićev venac izdvojili tri miliona evra i mi smo spremni da izdvojimo i za ove fasade“, dodao je Vučić.\nPrema njegovim rečima, izgradnja hotela Hilton, obezbediće 300 direktnih novih radnih mesta, ali indirektno i više od toga , jer će na njegovoj izgradnji biti angažovane domaće građevinske firme, a i dobavljači za taj hotel biće iz Srbije.\nPotpredsednica za razvoj kompanije Hilton Worldwide kazala je da ta kompanija vidi Beograd koji se brzo kreće ka novoj budućnosti. „Taj hotel će biti međunarodno brendirani posle mnogo godina u Srbiji i verujem da će postati broj jedan za posetioce“, rekla je Arnet.\nGradonačelnik Beograda Siniša Mali ocenio je danas da je izgradnja hotela Hilton nešto o čemu se sanjalo godinama unazad. „Hilton je prvi hotel sa pet zvezdica koji se gradi u Beogradu nakon skoro tri decenije“, rekao je Mali dodavši da će on potpuno promeniti turističku ponudu Srbije i sliku Beograda.\nOn je dodao da je to investicija vredna 70 miliona evra vredna koja će obezbediti 300 novih radnih mesta.\nHotel će se prostirati na ukupno 32.418 kvadratnih metara, imaće 250 soba i apartmana, osam spratova, a na krovu hotela planiran je restoran sa otvorenom terasom.\nPolaganju je prisustvovao i ambasador SAD u Beogradu Kajl Skot.\nHilton hotela imaviše od 570 širom sveta.\nNISAM VREDNIJI NEGO RANIJENisam vredniji nego što sam bio ranije, i ne pominjem svoju političku stranku već ističem ekonomske rezultate vlade, rekao je predsednik Vlade Aleksandar Vučić, odgovrajući na pitnje da li mnoštvo događaja u kojima učestvuje ima veze sa izbornom kampanjom i da li je to zloupotreba državne funkcije.


Zlatar sve konkurentniji za lečenje, rekreaciju i odmor - Užicka Republika Press\nZaštita životne sredine u medijskom fokusu Užičana\nRomantična bajka iz stvarnog života\nSevojničani glasaju 4. marta\nPredstavom za dečje odeljenje bolnice\nDva mosta na putu Sjeverin- Strmac\nUžičani znaju kakve medijske sadržaje žele\nPrioritet uređenje centra Arilja\nŽene za energetsku budućnost\nZlatar sve konkurentniji za lečenje, rekreaciju i odmor\nAUTOR | B.Kuzmanović\nNakon rekordne letnje sezone, po interesovanju koje vlada za planinu Zlatar za očekivati je da će i tokom zime svi kapaciteti biti popunjeni uz nepromenjene cene. Na nedavno završenom sajmu turizma u Novom Sadu Zlatar je uz Zlatibor bio apsolutni hit u zapadnom delu Srbije, tvrdi Rosa Jakovljević, Rosa Jakovljević, direktorka Turističko- sportskog centra “Zlatar”.\nZlatar sve atraktivnija planina za lečenje, rekreaciju i odmor, ističe Rosa Jakovljević, direktorka TSC “Zlatar” Foto–URP\nOna kaže da je Zlatar atraktivan zbog sportsko- rekreativnog turizma gostima iz Vojvodine, Beograda i drugih delova Srbije, a da na pripreme i odmor dolaze i gosti iz Crne Gore, Nemačke, Austrije, Slovenije, ali i iz Poljske i Brazila, ističući da turiste u ovaj kraj najviše privlači Uvac.\nKao suštinski problem Jakovljevićeva navodi nedostatak smeštajnih kapaciteta, jer je na Zlataru trenutno registrovano između 1 200 i 1 300 ležaja. Ističući da je popunjenost hotela “Panorama” koji posluje u sastavu TSC “Zlatar” u prvih devet meseci ove godine dostigla nivo od 89,03% ona očekuje da će se izgradnjom dva nova hotela za nijansu ublažiti nedostatak kreveta na Zlataru.\nZimska sezona je rasprodata u “Panorami”, a verujemo da će opštinska uprava Nove Varoši u saradnji sa nadležnim ministarstvima i Vladom Srbije do kraja ove godine iznaći rešenje za pokretanje Specijalne bolnice za lečenje i rehabilitaciju kardiovaskularnih oboljenja “Zlatar”, što bi privuklu dodatne goste, kaže Jakovljevićeva.\nPodseća da RH centar koji je 2011. zatvoren, a privremeno otvaran za sportiste i studente 2015. godine, ima 330 postelja i da je svojevremeno beležio i do 70 hiljada noćenja tokom godine. Medicinska oprema je sačuvana, a kuhinja nije u funkciji, ističe direktorka TSC.\nPrema najavi, načelnika Zlatiborskog okruga, Dimitrija Paunovića turistička ponuda Zlatarskog kraja mogla bi da se upotpuni izgradnjom vizitorskog centra koji bi bio smešten u Rastokama nadomak Uvačkog jezera.\nOn tvrdi da je pokrenuo inicijativu za izgradnju jednog savremenog objekta u Rastokama na samoj obali Uvačkog jezera, objašnjavajući da bi to bio objekat ugostiteljskog i edukativnog karaktera, gde bi se zaposlilo oko 15 radnika.\nIdejno rešenje budućeg Vizitorskog centra na Uvačkom jezeru Foto–PP Media\nUvačkom jezero, gde se nalazi stanište beloglavog supa nedostaje ugostiteljski i turistički objekat gde bi turisti mogli da se odmore poput vizitorskog centra, kaže Paunović.\nOn ne krije da očekuje pomoć države, zatim resornih ministarstava turizma, trgovine i telekomunikacija i ministarstva prosvete, nauke i tehnološkog razvoja za izgradnju objekat čija je procenjena vrednost po Paunovićevim rečima oko 150 000 eura.\nU nedelju, 4. marta Sevojničani će po drugi put od formiranja gradske opštine birati 15 odbornika u…\nDugogodišnji infrastrukturni problem na putu Sjeverin-Strmac, u opštini Priboj, konačno će biti rešen izgradnjom dva mosta što će se…\nIzgradnja i rekonstrukcija mostova, uređenje rečnog korita, energetska efikasnost, uređenje centra grada i toplana na biomasu, samo su neki…\nUžičani delimično veruju lokalnim medijima koje su prosečno ocenili sa 3,5 u online…\nAutor knjige „Julijin odgovor“ Glen Dikson nas vodi na prekrasno, iskreno putovanje kroz…\nU nedelju, 4. marta Sevojničani će po drugi put od formiranja…\n10. tradicionalno plivanje za Bogojavljenski krst, pod pokroviteljstvom grada Užica, a…


Jovanović: Dolazak Željka Obradovića ne znači mnogo samo za Partizan već za celu košarku u regionu - Telesport.rs\nPioli: Moramo da zadržimo mir i koncentraciju Golemac: Ključ je u energiji Đoković: Idem u Pariz sa najvišim ambicijama Radonjić hoće bolju Zvezdu u odnosu na prvi meč! Dzjuba odbio da dođe u Zvezdu!? Zvezda zove navijače: Besplatan ulaz za meč protiv Voždovca\nJovanović: Dolazak Željka Obradovića ne znači mnogo samo za Partizan već za celu košarku u regionu\nFOTO: AdmiralBet ABA League/Dragana Stjepanović\nNekadašnji trener Partizana lepim rečima se izrazio o sadašnjem.\n– Dolazak Željka Obradovića ne znači mnogo samo za Partizan već za celu košarku u regionu i samim njegovim dolaskom Partizan je istakao najviše ciljeve u oba takmičenja, ABA ligi i Evrokupu. Ako pogledamo njihove rezultate, vidimo da su na pravom putu da njihove ciljeve i ostvare. Dobro znamo šta nas očekuje i kako Željkovi timovi igraju, jako agresivno na oba dela terena, u napadu, a posebno i u odbrani. Za moj veoma mlad i neiskusan tim ova utakmica biće veoma veliki izazov.\nMega danas u Pionir stiže bez petorice bitnih igrača.\n– Nažalost, moram da istaknem da je ne čekamo u najboljem mogućem raspoloženju, gotovo tri pune sedmice imamo problem sa Kovidom, što je ostavilo velikog traga na nas. Pričati o treningu i trenažnom procesu je u ovom trenutku izlišno. Moja trenutna želja je da momci koji su imali ne malih problema u prethodnom periodu izađu iz bolesti i ozdrave, a da se oni koji sutra budu na terenu prikažu u najboljem mogućem svetlu, imajući u vidu sve okolnosti.\nPioli: Moramo da zadržimo mir i koncentraciju\nGolemac: Ključ je u energiji


pristupanje - Sputnjik Srbija\n23:38 12 Jun 2021\nRampa Bugarske za Skoplje na putu ka EU\nBugarska je i zvanično obavestila Evropsku komisiju da se protivi pregovaračkom okviru za pristupanje Severne Makedonije Evropskoj uniji, objavio je Bugarski nacionalni radio pozivajući se na izvore u Ministarstvu.\nBugarski političar o Skoplju: Ako odstupimo – pobediće Rusija i Srbija\nSadašnji istorijski spor na koji su se fokusirali političari u Sofiji nema nikakve veze sa prioritetima kojima treba da se rukovodi vlada: da onemogući srpskoj politici etničke i teritorijalne podele u Severnoj Makedoniji i da spreči bilo kakve pretenzije kada je reč o makedonskoj manjini u Bugarskoj, kaže političar Radan Kanev.\nBugarska: Još ne možemo da odobrimo pristupanje Severne Makedonije EU\nBugarska je uvek podržavala proširenje Evropske unije na račun Zapadnog Balkana, ali u slučaju Severne Makedonije podrška ne može biti bezuslovna, rekla je ministarka spoljnih poslova Bugarske Ekaterina Zaharijeva.\nŠta EU očekuje od nove vlade Crne Gore\nEU očekuje saradnju sa novim Parlamentom i sledećom Vladom u Crnoj Gori, a u cilju ostvarenja brzog napretka u reformama neophodnim za pristupanje Crne Gore EU, saopšteno je u Briselu.\nRusko ministarstvo: Pristupanje Skoplja NATO - nove linije podele\nPristupanje Severne Makedonije NATO-u neće ojačati bezbednost u regionu niti će biti od pomoći u borbi protiv novih izazova i pretnji, već će izazvati nove linije podele, ocenjeno je u ruskom Ministarstvu spoljnih poslova. Ministarstvo konstatuje da se pristupanje podudarilo s godišnjicom bombardovanja SR Jugoslavije od strane NATO.\nPropagandni trik EU dok im rejting strmoglavo pada zbog koronavirusa\nOdluka EU o početku pregovora sa Severnom Makedonijom i Albanijom propagandni je čin Brisela koji bi trebalo da uveri stare članice Unije da neko, i u okolnostima epidemije koronavirusa želi da postane član ove organizacije.\nNovi stepen ucene: Brisel pokušava da spreči ugovor Srbije sa Rusijom\nSporazum o slobodnoj trgovini sa Evroazijskom ekonomskom unijom (EAEU) Srbija bi trebalo da potpiše tek 25. oktobra, a oko njega se već podigla prašina. Tako je iz Evropske komisije (EK) već stiglo upozorenje da će naša zemlja morati da raskine sporazum sa EAEU kada pristupi EU, ali se sad odlazi i korak dalje zahtevom da se sporazum ni ne potpiše.\nSrbiji ispostavljaju sve nove i nove zahteve da ne bi ušla u EU\nSaga o srpskom pristupanju Evropskoj uniji nema izgleda da se uskoro završi. Pred našom zemljom, osim formalnih uslova, koji su sadržani u poglavljima za pregovore, koja se postupno otvaraju, nalaze se i neformalni, politički uslovi, koje iznose ili zvaničnici EU, poput komesara za proširenje Johanesa Hana, ili neki od visokih funkcionera članica EU.\nJohanes Han: EU će podržavati projekte Srbije u okviru pristupanja\nEvropska unija će u okviru pregovaračkog procesa o pristupanju Srbije EU pružiti finansijsku podršku različitim projektima u zemlji, konkretno u oblasti turizma i pristupa srpskih kompanija inovacijama i najnovijim tehnologijama, izjavio je evropski komesar za pristupne pregovore Johanes Han.\nNa samo 300 kilometara NATO ima cilj da uguši dva srpska interesa\nBalkan u savremenoj geopolitičkoj arhitekturi Evrope ima veoma veliki strategijski značaj, rekao je Mitar Kovač, direktor Evroazijskog bezbednosnog foruma, nevladine organizacije koja je u Domu vojske u Beogradu organizovala naučni skup pod nazivom „Odnos NATO-a prema Balkanu“.\n(Zapadni) Balkan u godini za nama: Krčkanje pred ključanje\nKada se osvrnemo i pogledamo šta je godina koju ispraćamo ostavila Zapadnom Balkanu, kako se poslednjih godina uobičajeno naziva naš region, možemo reći da je ostavila — procese, ne događaje.\nNova politika prema Balkanu: Hitno u NATO, nikada u EU!\nKada je i kako učlanjenje u EU zamenjeno brzim i bezuslovnim pristupanjem balkanskih država u NATO?\nJači odlučuje: Ukida li EU konsenzus o najvažnijoj temi za Srbiju\nEvropska komisija predložiće na jesen da se promeni način odlučivanja u EU, po kojem će se odluke o pregovaračkom procesu država kandidata donositi kvalifikovanom većinom, a ne jednoglasno. Sistem bi se odnosio i na odluke o prijemu novih članica.\nPristupanje Crne Gore EU 2025. predaleko i nerealno\nMađarska žali zbog politike Evropske unije kojom se potiskuju ambicije zemalja-kandidata, izjavio je mađarski ministar spoljnih poslova i trgovine Peter Sijarto.\nBriselsko „crveno slovo“: Srbija u EU 2025, al′ pre toga mora da — nestane\nPored takozvane normalizacije sa Kosovom, Srbija će morati da ispuni sijaset očekivanja i zahteva koji će predstavljati uslove za koje se ne može unapred utvrditi kakvi će biti. Otvara se Pandorina kutija tih uslova. Ako je Srbija spremna sve to da prihvati, onda od nje neće ništa ostati, smatra profesor Slobodan Samardžić.\nAmerika spaja Baltik i Mediteran: Ima još samo jedna prepreka\nU strategiji odbrane zvanični Beograd se drži vojne neutralnosti i bezbednost osigurava kroz proces pristupanja EU, nasuprot novom makedonskom premijeru i crnogorskim vlastima koji su odlučili da krenu put NATO-a i time dovode u pitanje svoje buduće odnose sa ključnim evropskim zemljama.\nStoltenberg: Protokol o pristupanju Crne Gore NATO-u ratifikovale već 24 države\nProtokol o pristupanju Crne Gore NATO-u već su ratifikovale 24 zemlje-članice NATO-a, pristupanje zemlje NATO-u takođe podržavaju SAD, ali odluku o roku ratifikacije protokola treba da donese američki Senatu, rekao je generalni sekretar NATO-a Jens Stoltenberg.\nReferendum o ulasku Ukrajine u NATO — odustajanje Kijeva od Donbasa\nReferendum o stupanju Ukrajine u NATO značiće konačno odustajanje Kijeva od Donbasa, budući da se taj region protivi ulasku u Alijansu, rekao je lider samoproglašene Donjecke Narodne Republike Aleksandar Zaharčenko.\nVojska Srbije i pod kapom EU\nSamo što je apsolvirana tema učešća pripadnika Vojske Srbije (VS) u dve vojne vežbe istovremeno, jedne pod kapom NATO-a i druge zajedno sa ruskom i beloruskom vojskom, VS se priklonila i borbenoj grupi „HELBROK“, pod okriljem EU. Ništa nas ne može iznenaditi, rekli bi oni što se još sećaju poznate vojne vežbe u nekadašnjoj SFRJ.\nAnkara i Brisel razmatraju novu rundu pregovora o ulasku Turske u EU\nStalni predstavnik Turske u EU Selim Enel izjavio je da će evropski i turski zvaničnici 30. juna raspravljati o otvaranju poglavlja broj 33 pregovaračkog priručnika o pristupanju države Evropskoj uniji, piše list „Hurijet“.\n22:55 Čovek koga je progutao kit /video/\n22:53 Rusija razočarala na startu Evropskog prvenstva\n22:53 Eriksen preživeo, Rusija pala za 34 minuta\n22:51 Prva obojena revoluCIA: Šta se stvarno dogodilo na Tjenanmenu 1989? /video/\n22:23 Imamo sreće. Živimo u vremenu Novaka Đokovića


Projekti mobilnosti u oblasti mladih – Erasmus+ Srbija\nUkoliko Vaša organizacija/institucija planira svoj prvi projekat međunarodne saradnje, KA1 projekti mobilnosti su preporučeni prvi korak.\nKA1 projekti u okviru Erazmus+ programa pružaju mogućnosti neformalnog i informalnog učenja za mlade i omladinske radnike iz Srbije putem međunarodnih aktivnosti koje sprovode organizacije aktivne u oblasti mladih.\nOvi projekti se dele prema ciljnim grupama kojima su namenjeni. Ukoliko su to mladi od 13-30 godina, onda su to omladinske razmene koje se sprovode zarad ličnog i društvenog razvoja mladih. Ukoliko su to omladinski radnici, onda su to mobilnosti omladinskih radnika u svrhu njihovog profesionalnog usavršavanja.\nOmladinske razmene u Erazmus+ programu omogućavaju mladima 13–30 godina, iz Srbije i najmanje još jedne zemlje, da se susretnu, druže, istražuju, uče i žive zajedno od 5 dana do 21 dan.\nTokom trajanja omladinske razmene, učesnici prolaze program neformalnog obrazovanja, koji su mladi zajednički pripremili sa omladinskim liderima. Razmena može da sadrži radionice, iskustvene vežbe, debate, simulacije, aktivnosti na otvorenom prostoru, različite aktivnosti sa lokalnom zajednicom. Spisak i teme mogućih aktivnosti nisu unapred definisane i zavise od Vaše kreativnosti i potreba mladih. Pored mladih iz različitih zemalja, na razmeni su prisutni i omladinski lideri, čiji je zadatak da pruže podršku mladima tokom procesa učenja.\nKroz omladinsku razmenu mladi razvijaju: svoje kompetencije, bave se temama koje su od opšteg društvenog značaja, otkrivaju nove kulture, navike i životne stilove – uglavnom kroz vršnjačko učenje, rade na osnaživanju vrednosti kao što su solidarnost, demokratija, prijateljstvo i dr.\nMobilnost omladinskih radnika u Erazmus+ programu omogućava profesionalno usavršavanje omladinskih radnika iz Srbije i najmanje još jedne zemlje. Profesionalno usavršavanje je u formi neformalnog obrazovanja kroz učešće u međunarodnim aktivnostima poput: seminara, treninga, događaja za uspostavljanje kontakata i saradnje, studijskih poseta, kao i prakse, tj. praćenja rada organizacije iz inostranstva, koja je aktivna na polju rada sa mladima i drugih aktivnosti.\nUputstva za popunjavanje Erazmus+ prijavnih formulara za projekte mobilnosti u oblasti mladih za 2021. godinu, možete pronaći u nastavku:\nKA152 – YOU – Omladinske razmene;\nKA153 – YOU – Mobilnost omladinskih radnika;\nDetaljnije informacije o projektima mobilnosti u oblasti mladih mogu se naći u tekstu Erazmus+ programskog vodiča.\nErazmus akreditacije za mlade


Sporazum o normalizaciji ekonomskih odnosa Beograda i Prištine\nosigurava napredak celog regiona\nMinistar finansija u Vladi Republike Srbije Siniša Mali - izjavio je danas u Vašingtonu da Sporazum o normalizaciji ekonomskih odnosa Beograda i Prištine daje priliku da ceo region ekonomski još više napreduje.\nMali je u telefonskoj izjavi za agenciju Tanjug, nakon potpisivanja pomenutog sporazuma u Beloj kući, u prisustvu predsednika SAD Donalda Trampa, rekao da će ovaj dokument doprineti još bržoj integraciji i ekonomskom razvoju celog regiona.\nIzvukli smo maksimum koji smo mogli, posebno po pitanjima koja su važna za životni standard građana koji žive u regionu Zapadnog Balkana, istakao je ministar.\nOn je posebno izdvojio završetak izgradnje auto-puta od Niša do Prištine u vrednosti od 1,1 milijardu evra, za koji je američka vlada preuzela obavezu finansiranja.\nTakođe, kako je dodao, dogovoren je i završetak izgradnje i rekonstrukcije železničke pruge od Niša do Prištine u vrednosti od milijardu evra, za koji je isto Vlada SAD preuzela na sebe obavezu da će obezebditi finansiranje.\nPrema njegovoj oceni, ta dva projekta su veoma važna jer će doprineti bržem transportu roba i usluga, ali i bržem povezivanju Prištine i Niša, a na kraju i Beograda.\nMali je podvukao da je posebno važno što je srpska delegacija, nakon dugih pregovora, uspela da se izbori za to da američka Međunarodna razvojna finansijska korporacija (DFC), koja je glavna razvojna agencija SAD sa godišnjim budžetom od više od 60 milijardi dolara, otvori svoju kancelariju u Beogradu.\nTo je od ogromnog značaja jer će dovesti još veći broj investitora, dati kredibilnost celom procesu ekonomskog razvoja naše zemlje i pomoći kreditnom rejtingu, naveo je on i objasnio da se agencija obavezala na to da će obezbediti jeftine kredite za podršku malim i srednjim preduzećima.\nMali je ukazao na to da će ići kroz garantnu šemu, kao što se to čini u Srbiji kada su u pitanju dve milijarde evra koje se odnose na pomoć malim i srednjim preduzećima u borbi protiv koronavirusa.\nSlična šema, kako je napomenuo, dogovorena je za preduzeća na teritoriji Kosova i Metohije, što je veoma važno jer su mala i srednja preduzeća uvek nosioci rasta i razvoja.\nMinistar je podvukao da je najvažniji doprinos Sporazuma to što su prištinske vlasti prihvatile da budu deo takozvanog „mini Šengena“.\nPored Severne Makedonije, Srbije i Albanije i oni će biti deo toga. Za to smo se borili mesecima unazad. Srbija je dominantna ekonomska sila u regionu i nama je, kao ekonomiji koja je izvozno orijentisana, važno da što više zemalja prihvati slobodan protok roba, usluga, ljudi i kapitala, objasnio je ministar.\nPrema njegovim rečima, Sporazum je ogroman uspeh pregovora, koji će doprineti povećanju životnog standarda građana.\nNajvažnije je što za to sve imamo potpunu podršku američke administracije, koja garantuje više investicija i novca, bolji životni standard svih građana u regionu, zaključio je on.\nPredsednik Privredne komore Srbije Marko Čadež rekao je da Sporazum između Beograda i Prištine nudi novi odnos međusobne privredne saradnje, stvaranje pravog ekonomskog prostora u kojem mogu svi da profitiraju, slobodan protok roba, ljudi i kapitala, kao i direktnu podršku privatnom sektoru i otvaranje novih radnih mesta.\nČadež je precizirao da se kroz niz različitih američkih fondova pomenutim sporazumom nudi direktna pomoć i podrška za otvaranje novih radnih mesta, stvaranje novog privrednog ambijenta i dovođenje novih investicija iz SAD i EU.\nTakođe, kako je dodao, Sporazumom se širi i zona "mini šengena", tako da će se svi problemi koji su do sada postojali u međusobnoj trgovini od sada lakše prevazilaziti.\nOn je, podsetivši na to da je privreda imala mnogo problema, rekao da od sada na administrativnim prelazima više neće biti redova kamiona i da će biti olakšan protok roba i ljudi.\nS druge strane, kancelarija Američkog razvojnog fonda će direktno pomagati i komunicirati sa onima koji realizuju projekte, kako one infrastrukturne, tako i one za podršku privrednom sektoru, naveo je predsednik PKS.\nPrema njegovim rečima, ta kancelarija će biti otvorena kako bi se plasman tehničke i finansijske pomoći što brže i i bolje realizovao.\nSporazum u Vašingtonu ogroman uspeh Srbije\nDirektor Kancelarije za Kosovo i Metohiju Vlade Republike Srbije Marko Đurić ocenio je danas da je delegacija naše zemlje u Vašingtonu ostvarila izuzetan uspeh potpisivanjem Sporazuma o normalizaciji ekonomskih odnosa Beograda i Prištine.\nĐurić je u izjavi za agenciju Tanjug istakao da je pomenuti sporazum zapravo i više od toga – to je plan koji za naše ljude na Kosmetu, ali i za celu Srbiju stvara mogućnosti za koje nismo verovali da će biti dostižne.\nOn je preneo da je u Beloj kući, između ostalog, dogovoreno da Priština u potpunosti pristupi inicijativi “mini Šengen”, koju je inicirao predsednik Srbije Aleksandar Vučić, sa kolegama iz regiona.\nPrema njegovim rečima, to je velika vest za Srbiju s obzirom na to da je naša zemlja najveći izvoznik u regionu, kao i da smo zatvaranjem tržišta naše južne pokrajine izgubili više od pola milijarde evra za samo dve godine.\nTo smo sada otklonili i pristupanje Prištine ''mini Šengenu'', na koje se obavezala, daće ključni zamajac ovoj inicijativi, poručio je Đurić.\nOn je ukazao na to da SAD čvrsto podržavaju tu inicijativu, što će doprineti tome da se i preostale zemlje iz regiona priključe, čime će mnogostruko biti uvećana ekonomska korist za Srbiju.\nOvo je, kako je naglasio, ključna prekretnica u realizaciji ove, za Srbiju vitalno važne inicijative.\nDirektor Kancelarije za Kosovo i Metohiju je napomenuo da je jedna od konkretnih koristi i rešavanje sadašnjeg zastoja u priznavanju sertifikata, što će omogućiti Srbiji da plasira još više proizvoda.\nUkidanjem mogućnosti uvođenja jednostranih trgovinskih barijera, kakve je Priština uvodila do sada, značajno se ukidaju dugački redovi kamiona i vozila na administrativnim prelazima i olakšava građanima slobodno kretanje, objasnio je on.\nIstovremeno, kako je rekao, priznavanje diploma i profesionalnih sertifikata pružiće veće šanse našim ljudima, posebno Srbima sa Univerziteta u Kosovoskoj Mitrovici, koji su bili diskriminisani jer im institucije u Prištini nisu priznavale diplome.\nOn je posebno ukazao na to da je postignut veoma važan dogovor u vezi sa imovinom SPC, kojim se Priština formalno obavezala da će početi da poštuje presude koje se odnose na imovinu SPC.\nOvaj dogovor je, kako je precizirao, važan zbog nedavnih pokušaja da se uzurpira imovina i naruši miran život manastira Visoki Dečani, Pećke patrijaršije i drugih naših svetinja.\nOvo predstavlja prvi važan korak i pisanu garanciju za dalji rad na poboljšanju položaja naše crkve na Kosmetu, naglasio je Đurić i dodao da sigurnost uliva to što je sporazum potpisan u prisustvu predsednika SAD.\nTakođe, dogovoreno je i otvaranje kancelarije Američkog razvojnog fonda u Beogradu, prve takve u regionu, koja će biti zadužena za podršku projektima i investitorima koji će otvarati fabrike u Srbiji, uz finansijsku podršku.\nKao značajan i veliki uspeh delegacije Srbije, on je istakao i to što je je uspela da se izbori za to da delimo kilovate sa hidrocentrale Gazivode, jer je dogovorom predviđeno da se napravi plan zajedničkog korišćenja energetskih potencijala Gazivoda.\nĐurić je podsetio na to da centralna Srbija do sada nije imala ni kilovat električne energije sa Gazivoda jer je sva ostajala na Kosmetu, a sada je dogovoreno da se deo proizvodnje deli među stranama.\nOn je napomenuo da je najvažnije od svega što smo uspeli da zaustavimo nastojanja da se u okviru Sporazuma implementira tačka 10, koja je postojala u ranijim nacrtima, a koja je govorila o međusobnom priznanju Beograda i Prištine.


PSG: Dačić nipodaštava žene i koleginice, podstiče rodno neravnopravnost - Dijalog.net\nNaslovna Politika PSG: Dačić nipodaštava žene i koleginice, podstiče rodno neravnopravnost\nBeograd, 2. maj 2018. – Pokret slobodnih građana (PSG) osudio je seksističko ponašanje ministra spoljnih poslova Srbije Ivice Dačića koji je nedavno na televiziji ispričao da je na sastanku sa predsednikom Belorusije Aleksandrom Lukašenkom, kada je video da njegovo osoblje čine "top modeli", "lepotice" predložio razmenu osoblja.\nPrema pisanju Blica, Dačić je nedavno na Televiziji Hepi pričao o sastanku s Lukašenkom.\n"Otvaraju se vrata, ulazi 10 top-modela, znači lepotice, i svaka nosi po jednu kafu ili čaj. Kada sam to video, odmah sam mu predložio da razmenjujemo 'staf'", rekao je Dačić, a preneo Blic.\nPSG je ocenio da je za uređenu državu sramno da ministar spoljnih poslova i prvi potpredsednik Vlade na takav način nipodaštava žene i koleginice, a time podržava i podstiče objektivizaciju i rodnu neravnopravnost.\n"Ministar Dačić već godinama narušava ugled Republike Srbije svojim nespretnim izjavama, nerazumnim postupcima i sve učestalijim diplomatskim skandalima zbog kojih svaki građanin Srbije oseća stid i neprijatnost. Vladajuća struktura podržava seksizam kao glavno sredstvo u podizanju rejtinga gledanosti, čime direktno pogoršava već postojeći negativan položaj žena u društvu", naveo je PSG.\n"Neophodna je društvena odgovornost i etika koje moraju postati prioritet. Ukoliko zaista želimo biti društvo koje će uvažavati različitost i negovati ravnopravnost, mizogeni medijski cirkus mora prestati", navodi se u saopštenju.\nTagsPokret slobodnih građanarodna ravnopravnost\nPredhodno VOICE: U Inđiji iz budžeta novac za udruženja bliska funkcionerima SNS-a\nSledeće Popov: Dačić ne bi mogao da najavljuje diplomatski rat da to nije stav i vlade\nTop Tags Srbija i Evropska unija vladavina prava Civilno društvo Politika lokalna samouprava Pravosuđe OCD Evropska komisija Društvo Vlada Republike Srbije konkurs mladi evropske integracije Evropska unija mediji


DS: Preispitati odgovornost onih koji su kreirali atmosferu linča u kojoj je Ivanović ubijen | Autonomija\nDS: Preispitati odgovornost onih koji su kreirali atmosferu linča u kojoj je Ivanović ubijen\nDemokrate traže sednicu Odbora za odbranu i unutrašnje poslove zbog atentata na opoziciong lidera SDP\nFunkcioner Demokratske stranke (DS) i član skupštinskog Odbora za odbranu i unutrašnje poslove Balša Božović zatražio je danas hitno održavanje sednice tog tela povodom ubistva lidera Građanske inicijative SDP Olivera Ivanovića u Kosovskoj Mitrovici.\nBožović je u saopštenju ocenio da su izjave najviših zvaničnika posle ubistva Ivanovića „unele konfuziju među građane“ i da je zbog toga neophodno da skupštinski Odbor „posebnu pažnju posveti pitanju eventualnih propusta u radu naležnih državnih organa i službi“.\n„Zahtevam da Odbor za odbranu i unutrašnje poslove hitno održi sednicu na kojoj će razmotriti sve činjenice, informacije i okolnosti u vezi sa atentatom na jednog od opozicionih lidera Olivera Ivanovića i da se predstavnicima građana predoče sve relevantne informacije u vezi sa tim slučajem“, naveo je Božović a preneo DS.\nBožović je ocenio da Srbija „ponovo postaje zemlja u kojoj su politička ubistva deo svakodnevnice, u kojoj se mecima i atentatima unosi strah među građane i u kojoj će svi oni koji se zalažu za drugačije mišljenje biti mete onih kojima politički interesi leže u povratku tih vremena“.\n„Višemesečna kampanja mržnje protiv Olivera Ivanovića, beskrajne optužbe za izdaju, prodaju i izneveravanje interesa srpskog naroda na Kosovu i Metohiji nameću nam obavezu da preispitamo odgovornost onih koji su kreirali atmosferu linča u kojoj je Ivanović ubijen“, rekao je funkcioner DS-a.


Malinari na mukama, dnevnica i do 3000 dinara, a nema berača - Portal i poljoprivredna emisija Bolja Zemlja\nMalinari na mukama, dnevnica i do 3000 dinara, a nema berača\nUz obezbeđen smeštaj i hranu dnevnica i do 3000 dinara, ali berača malina nema.\nSezona branja malina krenula je polako u mačvanskom kraju, a uskoro će krenuti i u ostalim delovima Srbije, a malinari kao i prethodnih godina muče muku sa radnicima, s tim što ih je ove godine zateklo i promenljivo vreme, ali i korona virus.\nPredsednik Asocijacije proizvođača malina Srbije Dobrivoje Radović rekao je za Bolju zemlju da je godina krenula naopako i da je korona dovela do toga da između 10 do 15 odsto malinjaka nije obrađeno.\nKorona, nestabilno vreme, sve utiče na ovogodišnji rod\n“To su bili ljudi koji posle svojih primarnih poslova nisu mogli da idu do malinjaka da ga obrade, usled zabrane kretanja. Evo sada imamo poslednjih nedelja ovo vreme koje je neverovatno, prvo imate jako toplo vreme, pa jake vetrove, oluje, i pre nekoliko dana i grad. Normalno je da to utiče na malinu i očekuje se da će biti 25, 30 odsto manje malina nego li prošle godine”, navodi Radović.\nOn objašnjava da smo prošle godine imali 120 hiljada tona malina, od toga 60 hiljada naša proizvodnja, 40 hiljada tona lager od 2018. godine, a ostatak je uvežen.\n“Tih 25 do 30 odsto manje malina nego li prošle godine je od ovih 60 hiljada naše proizvodnje”, dodaje Radović.\nKada je u pitanju cena, predsednik Asocijacije proizvođača malina govori da su oni tražili dogovorenu cenu u narednih deset godina, ali da za sada samo na dva mesta u Srbiji cena jeste dogovorena i da je 250 dinara.\nPotražnja za beračima\nNa pitanje kako se malinari snalaze i da li ima radnika s obzirom na to da je u pojedinim delovima Srbije već krenula berba, Radović kaže da im ide teško.\n“Nudimo radnicima mnogo vise para nego prošle godine, tako su ove godine dnevnice od 2500 do 3000 dinara sa obrocima i smeštajem, ali je jako mali broj zainteresovan. Evo sada se priča i o nekom novom talasu korona virusa, biće teže da ako stvarno dođe do toga, primite nekoga na mesec dana u kuću, jer ako se zarazite onda svi idu u izolaciju i nema ništa od branja”, ističe Radović.\nOn dodaje da je sada vreme da malina krene da se sadi na manjim površina, da bude deo porodičnog biznisa.\n“Dovoljno je da imate 20, 30 ari malina, sve preko toga je previše. Ljudima propada malina iz godine u godinu, a verujem da će tako biti i ove. Zato treba smanjiti površine, a i mi sami u asocijaciji zajedno sa Institutom za voćarstvo u Čačku se zalažemo da se promeni Zakon o sadnom materijalu, kako bi ljudi koristili isključivo zdrave sadnice. Ne može se vise kupovati sadnica preko internet, brze pošte, od komšije, prijatelja, treba je uzimati od naših izvornih matičnjaka”, navodi naš sagovornik.\nOn zaključuje da Srbija bogom dana za poljoprivredu, kao i da moramo i dalje da ulažemo više u ovu granu.\n“Moramo da budemo složni! Poljoprida jeste podignuta na viši nivo, ali mora još. Videli smo da je sve stalo u vreme korone, osim ove grane. Bez poljoprivrednog proizvođača nemamo hranu, koja nam je preko neophodna”, rekao je on i dodao da je Srbija i dalje lider kada je u pitanju malina, ali mora biti na prvom mestu po pitanju proizvodnje.\nPrethodni tekstNedimović posetio Loznicu i najavio nove podsticajne mere: U ovom gradu više od 100 žena registrovalo poljoprivredno gazdinstvo\nSledeći tekstDani vina ovog vikenda u Beogradu – Domaći vinari i vinogradari na Palilulskoj pijaci\nIz Ministarstva najavili ...\nNe zaboravite da zalivate...


Foto: Bojan Petrović / Ustupljene fotografije\nČlanovi beogradskog rok benda "Negativ" na čelu sa pevačicom Ivanom Peters danas su imali susret sa predstavnicima medija u Kombank dvorani povodom njihovog koncerta 13. februara na tom mestu.\nPosle skoro pola godine pauze, bend će se ponovo predstaviti beogradskoj publici u Velikoj sali za maksimalan broj od 500 ljudi u publici.\n- Mi u bendu smo se veoma uželeli jedni drugih, iako imamo probe i komponujemo nove pesme, ali nam nedostaje ta energija na bini koju imamo - istakla je liderka benda Peters.\n- Na svaki način se štedimo, čuvamo, svi imamo malu decu, a ipak, sada nam fali da ponovo idemo na turneje, da budemo u nekom neudobnom kombiju, da skačemo na nekoj bini i onda da se vraćamo svi zgrčeni u nekom kombiju.\nTako sam se uželela zapravo tih najtežih momenata našeg posla - iskreno je podelila svoja osećanja autorka svih tekstova benda Negative.\nNeki muzički sastavi tokom perioda karantina održavali su onlajn svirke da budu u nekom kontaktu sa svojom publikom, što su mnogi ocenili kao slaba zamena za uživo doživljaj.\nMuzičarka smatra da dok publika i izvođači ne osete znoj jedni drugih tokom nastupa, to onda nije ono pravo, i da ništa ne može da zameni živi koncert.\n- Imala sam priliku da učestvujem na par online svirki za vreme ovog perioda, i to ne može biti isti osećaj, jer ne postoji ta interakcija pevača i publike, razmena energije. Možda bih uporedila taj osećaj kao kada se održava konferencija za štampu, mediji prenose šta se desilo, ali nije isto kao kada se umetnik obraća novinaru nasamo licem u lice.\nPeters je dodala da je na žalost ova situacija sa pandemijom realnost, život koji u tom obliku postoji i da svi moraju da se na njega naviknu i prilagode.\nGitarista rok grupe Nikola Radaković - Džoni je izjavio da će možda svi imati tremu kada izadju na scenu Kombank Dvorane pred ogromnom salom, gde će biti maksimum 500 ljudi, što znači tek trećina kapaciteta, tako da će posle 20 godina karijere imati utisak kao da su na samom početku, jer je atmosfera sa pandemijom takva.\nKako su ranije najavili , na bini bini će im se u nekoliko navrata pridužiti još gostiju koji će zasvirati sa njima i dodatno obogatiti “već dobro poznat i moćan nastup”.\nAmira Medunjanin očarala publiku na prvom od tri rasprodata koncerta u Beogradu


NAVALA NA VRTIĆE Na jedno mesto i po PETORO DECE\nKonkurs za upis u državne vrtiće počeo je u ponedeljak 7. i trajaće do 18. maja, a već posle prva četiri dana, čak 12 predškolskih ustanova primilo je više zahteva nego što ima slobodnih mesta!\n- U prva četiri dana trajanja konkursa za vrtiće, upisne komisije 17 predškolskih ustanova primile su 11.529 zahteva. Od toga 42,2 odsto, odnosno 4.866 podneto je elektronski, dok je prošle godine na ovaj način stiglo 36 odsto prijava - kaže gradski sekretar za obrazovanje i dečju zaštitu Slavko Gak.\nNajveća navala je za 541 mesto u vrtićima na Voždovcu, gde je već pristiglo 2.437 prijava. Osvrtom na broj pristiglih prijava prošle godine i pre početka konkursa je bilo jasno da će na Voždovcu biti velika gužva, ali ne i da će za samo četiri dana biti podneto više zahteva nego tokom celog konkursa prošle godine (2.398).\nViše od tri mališana već je u trci za mesto u nekom od surčinskih vrtića, dok je u Lazarevcu, Grockoj i Zemunu skoro duplo više kandidata nego mesta.\n- Ako se nastavi ovaj trend i sledeće nedelje, sasvim je izvesno da ćemo ove godine oboriti prošlogodišnji rekord od oko 23.000 zahteva - kaže Gak.\nPrema trenutnim podacima, najbezbrižniji mogu da budu roditelji sa Savskog venca, jer je za 370 mesta konkurisalo tek njih 190. Manje kandidata nego mesta je i u Barajevu, Obrenovcu, na Vračaru i Starom gradu, ali je gotovo izvesno da će se to do kraja konkursa promeniti.\nMISTERIJA VRTIĆA Za samo četiri godine DUPLIRAN broj dece na konkursu, a EVO I ZAŠTO\nČAK 3.500 PRIJAVA ZA 24 SATA Mame i tate navalile prvog dana konkursa za UPIS U VRTIĆE\nBITKA ZA VRTIĆE Konkurs od 7. do 18. maja, a evo na kojim su opštinama NAJVEĆE GUŽVE\n- Mnogi roditelji konkurišu na više opština što povećava broj zahteva, a imamo i one koji već koriste subvenciju Grada za boravak dece u privatnim vrtićima, ali žele da budu i na listi čekanja za mesto u državnom, pa formalno podnose zahteve - objašnjavaju iz Sekretarijata i navode da će slika biti jasnija tek po završetku konkursa.\nPodsetimo, na ovogodišnjem konkursu otvoreno je 7.512 mesta, što je deset odsto više nego prošle godine.\nPrve liste 11. juna\nPreliminarne liste biće objavljene 11. juna, sa izuzetkom Novog Beograda, gde će to biti nedelju dana kasnije. Nakon toga sledi period za žalbe (11-20. jun), a onda će biti formirane konačne liste, ali i liste čekanja.\nRoditelji mališana koji ne dobiju mesto u državnim, moći će da budu upisani u neki od 268 privatnih vrtića, u kojima trenutno boravi 13.670 dece uz finansijsku pomoć Grada Beograda.\nVIŠE MESTA U VRTIĆIMA Za mališane će tokom leta biti završena nova obdaništa, a od jeseni će boraviti i u JEDNOJ ŠKOLI\nUPIS U VRTIĆE Preliminarne liste u ponedeljak, osim u OVOJ OPŠTINI\nOsnovcima i srednjoškolcima ZBOG GRIPA produžen raspust, a evo šta je sa DECOM U VRTIĆIMA\nNJIHOV DRUGI TATA Nikola je jedan od retkih muških vaspitača u vrtićima, evo zašto je ZALJUBLJEN u svoj posao\nSKOČIO SA BRANKOVOG MOSTA Muškarac spasen iz vode i prevezen u Urgentni centar\nNepoznati muškarac je večeras oko 22 sata skočio sa Brankovog mosta i preživeo pad, saznaje "Blic".\nUDES NA PRUŽNOM PRELAZU Voz udario automobil, vozač NEPOVREĐEN\nTeretni voz je večeras oko 22.20 sati udario automobil na staroj Misi u Pančevu.\nDokumentarac o devojčici i njenom dobrotvoru: Nađa i Jovan zajedno u filmu\n"Gest Jovana Simića (24), koji je prodao svoju kolekciju dresova da bi sakupio novac za lečenje Nađe Novaković (12), mora da ostane zabeležen", kaže reditelj Uroš Maksimović.\nAko još niste probali PASULJ SA ČOKOLADOM imate priliku od 25. do 27. oktobra na Dorćolu\nFestival čokolade, čiji je domaćin već tradicionalno Dorćol plac (Dobračina 59b), održaće se od 25. do 27. oktobra, svakog dana od 10.00 do 22.00 časa.\n"DAJTE MI SAKO ZA 180 DINARA I TAMAGOČIJA" Šta se sve nudi u prodavnici sa carinskom robom\nOd igle do lokomotive, poznata je deviza za prodaju na buvljaku. Ovo doduše nije buvljak, komison je, a nema ni lokomotive, ali ima zihenradli i ključeva, fudbalskih figurica, šrafcigera, nakita, kožnih cipela, privezaka, burgija i svega što niste ni znali da vam je potrebno. Sve to od 1989. godine prodaje Radomir Vasić u svojoj prodavnici zaplenjene robe.\n"AUU, TUŽI HIRURGA" Srpska pevačica htela da se pohvali grudima, a zbog prozivki koje je dobila i vama će biti NEPRIJATNO


Ako se ne obezbedi novac, umesto pozorišta otvoriće se bioskop\nIgor Conić, 25.04.2012. 0 2 min za čitanje\nUkoliko Pokrajina i grad ne obezbede novac za nastavak radova na Narodnom pozorištu, lako je moguće da se u zgradu teatra pre usele bioskopske sale a ne pozorišni glumci.\nBečka kompanija „Sinepleks“, odnosno njena beogradska ćerka firma, već mesecima je u pregovorima sa Upravnim odborom Narodnog pozorišta jer je spremna da uloži tri miliona evra za opremanje nekoliko savremenih multipleks bioskopskih dvorana u zgradi najstarijeg teatra u zemlji koja se, veoma sporim tempom, rekonstruiše u poslednje četiri godine. Do sada je, uz sačuvani najstariji i zaštićeni deo zgrade, podignut betonski skelet novog teatra u kome treba da budu četiri scene. Međutim, već duže od godinu dana Pokrajina, koja je na sebe preuzela i obavezu Republike i treba da obezbedi 90 odsto novca za ovu investiciju, nije uplatila ni dinara za nastavak radova.\nZbog toga je još krajem prošle godine u javnosti predstavljena ideja da se ipak, protivno prvobitnoj zamisli, deo prostora Narodnog pozorišta nameni za komercijalne delatnosti, te da se potraži i privatni investitor. Prema rečima Jožefa Kase, predsednika UO Narodnog pozorišta, „Sinepleks“ je voljan da uloži tri miliona evra za završetak građevinskih radova i opremanje bioskopskih dvorana, kao i za funkcionalno održavanje tog prostora, što bi u celini umanjilo tekuće troškove rada Narodnog pozorišta. „Sinepleks“ bi trebalo da zauzima oko pet hiljada kvadratnih metara, i to prostora koji je bio namenjen za kamernu scenu.\nUseljavanje bioskopa u prostor koji je trebalo da koristi pre svega teatar, uslovljava i promene u glavnom projektu. To je, objašnjava Kasa, i jedan od razloga što pregovori sa „Sinepleksom“ traju već duže vreme.\n– Glavni projektant dr Radivoje Dinulović na kraju je i prihvatio promene, ali spreman je na izmene tek kada mu se isplate prethodna dugovanja za urađene projekte, i takav njegov zahtev je i razumljiv – kaže Kasa.\nZbog toga, nastavlja Kasa, nije izvesno da će ugovor sa „Sinepleksom“ biti potpisan u narednih nekoliko dana, kako je najavljeno, jer je osim toga potrebno i da pravnici definišu odnos ulagača i vlasnika Narodnog pozorišta. –Ideja je da „Sinepleks“ bude zakupac prostora, a da amortizacija ulaganja bude na teret zakupa, a nakon određenog perioda bioskop bi ostao gradu – kaže predsednik UO Narodnog pozorišta.\nOdržavanje gradilišta pozorišta svakog meseca košta 8.000–10.000 evra, jer je potrebno platiti fizičko obezbeđenje, ispumpavanje podzemnih voda, kao i radni dan krana koji je još uvek iznad teatra. Jožef Kasa smatra da je zastoj ulaganja u rekonstrukciju i dogradnju Narodnog pozorišta jedna od grešaka Fonda za kapitalna ulaganja Vojvodine koji nije u dovoljnoj meri uvažio važnost ovog objekta u odlučivanju o raspodeli novca.\n– Na to su uticale i političke odluke SVM, a u jednom periodu i DS, koji su digli ruke od ovog teatra iako njegov ansambl postiže uspehe i osvaja nagrade – kaže Kasa.\n#bioskop #pozoriste #subotica\nArhitektonska radionica za decu u Beogradu


WeBER 2.0 – Osnaživanje civilnog društva Zapadnog Balkana za reformisanu javnu upravu - Foreign Policy Initiative BH\nU periodu od decembra 2019. do decembra 2022. godine, Vanjskopolitička inicijativa BH, u saradnji sa partnerima iz Think for Europe (TEN) mreže i uz podršku briselskog Centra za evropsku politiku (European Policy Centre – EPC) realizuje projekat Osnaživanje civilnog društva Zapadnog Balkana za reformisanu javnu upravu (WeBER 2.0) posvećen ojačavanju participativne demokratije kroz veće angažovanje civilnog društva u razvoju politika i implementaciji reformi javne uprave u zemljama Zapadnog Balkana.\nProjekat se realizuje uz podršku Evropske komisije, a naslanja se na prvi WeBER, koji je bio realizovan od decembra 2015. do decembra 2018. godine. Cilj projekta je jačanje položaja organizacija civilnog društva u kreiranju javnih politika na nacionalnom i regionalnom nivou i unapređivanje njihove nadzorne i konsultativne uloge. Osposobljavanjem organizacija civilnog društva za učešće u konstruktivnom dijalogu posvećenom reformama, projekat WeBER 2.0 doprinosi regionu u procesu pristupanja Evropskoj uniji. Kvalitetno izvještavanje medija o reformi javne uprave zasnovano na argumentima i dokazima ima podjednako značajnu ulogu u ovim procesima. Stoga, najvažnije ciljne grupe projekta su: organizacije civilnog drušva, tijela nadležna za reformu javne uprave (ministarstva/službe), građani i mediji.\nOčekivani rezultati projekta su da ojača civilno društvo u procesu izrade i implementacije politika koje se tiču reforme javne uprave, što će dovesti do ojačavanja pozicije civilnog društva da utiče na proces pristupanja Evropskoj uniji.


BBC: Kada i kako do kraja epidemije i povratka u normalu? – Televizija srpske dijaspore\nSvet se zatvara, mesta nekada poznata po gradskoj vrevi, postala su “gradovi duhova”, piše BBC i navodi da se iz tog haosa može izaći na tri načina: vakcinacijom, razvojem kolektivnog imuniteta i promenom ponašanja i društva.\nU gradovima širom sveta na snazi su ogromne restrikcije, od blokada i zatvaranja škola do ograničenja kretanja i zabrana masovnih okupljanja, što BBC vidi kao nezabeležen primer globalnog odgovora na pandemiju, te postavlja pitanje kada će se ona završiti i kada će ljudi moći da nastave sa svojim životima.\nBritanski premijer Boris Džonson rekao je da veruje da Britanija može da “preokrene borbu” protiv epidemije u narednih 12 nedelja i pobedi korona virus, ali BBC ocenjuje da čak i ako broj slučajeva počne da opada u naredna tri meseca, “i dalje je daleko od kraja”.\nTrenutna strategija zatvaranja velikih delova društava nije dugoročno održiva, socijalna i ekonomska šteta bi bila “katastrofalna”, napominje britanski javni servis i navodi da je zemljama potrebna “strategija izlaza”, odnosno način da ukinu restrikcije i vrate život u normalnu.\nU tom kontekstu, BBC ukazuje da postoje tri načina za izlazak iz ovog haosa, a to su vakcinacija, dovoljan broj ljudi koji će razviti imunitet kroz infekciju i trajna promena ponašanja i društva.\nKada je reč o vakcinaciji, BBC navodi da bi vakcina trebalo da ljudima da imunitet kako se ne bi zarazili, ukoliko budu izloženi virusu.\nOve nedelje je, prvi put, jednoj osobi data eksperimentala vakcina u SAD, nakon što je istraživačima omogućeno da preskoče uobičajeno pravila, odnosno sprovedu prvo testiranje na životinjama.\nBBC navodi da se istraživanje vakcine sprovodi brzinom bez presedana, ali ukazuje da ne postoje garancije da će biti uspešno i da će zahtevati imunizaciju na globalnom nivou.\nU najboljem slučaju, kako navodi, od vakcine nas deli između 12 i 18 meseci, ako sve protekne glatko.\nTo je dug period za čekanje u trenutku kada se ljudi širom sveta suočavaju s društvenim restrikcijama”bez presedana” u periodu mira.\nKada je reč o sticanju prirodnog imuniteta, BBC navodi da je kratkoročni plan Velike Britanije da smanji broj slučajeva što je više moguće kako bolnice ne bi bile preopterećene, jer manji broj kreveta na intenzivnoj nezi znači veći broj žrtava.\nKada bi se, ukazuje BBC, smanjio broj slučajeva, to bi moglo da dovede do ukidanja određenih mera, dokle god broj slucajeva ne poraste i ne dođe do potrebe za drugim krugom restrikcija.\nKada bi to moglo da se dogodi je neizvesno, ističe BBC i dodaje da bi takva situacija mogla da, nenamerno, dovede do razvoja “imuniteta stada” kako bude rastao broj zaraženih.\n“Tako da, na kraju, ako bismo nastavili sa ovim dve i više godina, možda bi naposletku značajan deo zemlje bio zaražen da dođe do određenog stepena zaštite zajednice”, rekao je profesor Ferguson.\nTreći način BBC objašnjava pod podnaslovom “Alternative – bez jasne tačke kraja”, citirajući profesora sa Univerziteta u Edinburgu Marka Vulhausa, koji kaže da je treća opcija “stalna promena našeg ponašanja, koja nam omogućava da održimo nizak nivo stope transmisije”.\nTo bi značilo da bi neke od mera, koje su trenutno na snazi, morale i da ostanu ili bi trebalo da se uvede rigoroznije testiranja i izolacija pacijenata.\nTakođe, razvijanje lekova kojima bi mogla uspešno da se leči infekcija moglo bi da pomogne u razvoju ostalih strategija.\nOni bi mogli da se koriste čim ljudi pokažu simptome u tzv. procesu “kontrole transmisije”, kako bi se sprečilo širenje COVID-19 na druge osobe.\nBBC navodi i da bi povećanje broja kreveta u jedinicama za intenzivnu negu imalo slični efekat jer bi se povećao kapacitet za borbu protiv većih epidemija.\n“Dugorčno, jasno je da je vakcina jedan način da izađemo iz ovoga i mi se svi nadamo da će se to dogoditi šo je pre moguće”, kaže britanski profesor Kris Viti i poručuje da će nauka naći rešenje na globalnom nivou.


Gemax :: Saobraćajnica T-6\nKompanija Gemax je izgradnjom saobraćajnice T-6 povezala deo Novog Beograda i Bežanijske Kose sa autoputem Beograd-Zagreb.\nIzgradnja saobraćajnice T6\ndeo I i II\nUkupna dužina je 1.300 m\n3.1 milona €\nT-6 deo I\nZavršetkom druge trake saobraćajnice od autoputa Beograd-Zagreb do Kvantaške pijace nastavljena je izgradnja saobraćajnice T-6 kao dela spoljnog saobraćajnog prstena, čime je omogućena direktna veza dela Novog Beograda i Bežanijske Kose sa izlaskom na autoput.\nOva saobraćajnica je produžena i kompletno urađena na potezu od Kvantaške pijace do nove saobraćajnice 2a - 2a pored groblja na Bežanijskoj Kosi. Pored saobraćajnice u punom profilu sa dva odvojena saobraćajna smera u 4 trake izvedeni su i kompletni radovi na povezivanju na postojeći sistem vodovodne, kipne i fekalne kanalizacije. Urađeno je kompletno ulično osvetljenje sa novom trafo-stanicom i uređenjem zelenih površina.\nT-6 deo II\nIzgradnja saobraćajnice T6 - II deo, od Vojvođanske ulice do izgrađenog dela ulice dr. Ivana Ribara, sa pratećom infrastrukturom u Novom Beogradu izvedena je kao nastavak radova na proširenju Vojvođanske ulice sa rešenjem raskrsnice za Surčin.\nZbog nerešenih imovinskih pitanja odustalo se od pune realizacije projekta četvorokrake semaforizovane raskrsnice i umesto nje izvedena je raskrsnica sa kružnim tokom kao privremeno rešenje koje se pokazalo kao zadovoljavajuće i koristi se bez zastoja u saobraćaju. Ovim projektom su dovršeni i radovi u delu ul. Dr. Ivana Ribara koja je proširena na pun profil sa dve nezavisne kolovozne trake.


Nove šanse za izlazak iz krize bh. firmi: Na svjetsko tržište sa gotovim proizvodom - Akta.ba\nNove šanse za izlazak iz krize bh. firmi: Na svjetsko tržište sa gotovim proizvodom\n13.10.2009. 11:43 / Izvor: Oslobođenje\nPreorijentacija ekonomskih aktivnosti, uz smanjenje izdataka, broja vladinih ustanova i broja zaposlenih, lijek je za zemlje u ekonomskoj krizi, izjavio je američki ekonomski stručnjak Richard Ran.\nZahtjev za preorijantaciju ekonomskih aktivnosti najviše se odnosi na SAD, jer je njihova privreda do sada bila fokusirana na usluge i finansije te im je potreban fokus na proizvodni sektor .\nU bh. uslovima mjere koje bi vlasti svakako trebale poduzeti su smanjenje broja zaposlenih u administraciji i rezanje troškova, ali teško je očekivati da će se to desiti. Što se tiče preorijentacije ekonomskih aktivnosti, u BiH nije izražena potreba za takvom mjerom, ali je jedna od korisnih aktivnosti koje privrednici mogu poduzeti bez prevelike oslonjenosti na pomoć države.\n"Mi smo, nažalost, na tako niskom nivou ekonomskog razvoja da ne možemo birati šta ćemo proizvoditi i ne možemo vršiti preorijentaciju. S ovako visokom stopom nezaposlenosti nama je dobro došla svaka vrsta proizvodnje", mišljenje je projekt - menadžera za makroekonomski sistem Vanjskotrgovinske komore BiH Igora Gavrana.\nMeđutim, ono što naša privreda može učiniti u kontekstu preorijentacije ekonomskih aktivnosti je prelazak sa primarne proizvodnje na viši stepen tehološke obrade proizvoda. To se, prije svega, odnosi na metalsku industriju i poljoprivredu: umjesto izvoza baznih metala, moramo početi izvoziti gotove proizvode.\n"Potrebno nam je da izvozimo što više gotovih proizvoda koji mogu biti konkurentni na tržištu", kazao je Gavran.\nIstovremeno, postoje tržišta na kojima naši privrednici imaju izgledne šanse za uspjeh zbog dobrih političkih odnosa koje nisu iskorištene. Takav slučaj je s tržištem zemalja Bliskog Istoka.\n"Imamo primjer s pokušajem izvoza vode u Katar, gdje su naši proizvođači trebali zajednički nastupiti, ali taj projekat nije realiziran i prilika je propala. Međutim, ima i pozitivnih primjera, a tu prije svega mislim na uspješno poslovanje bh. kompanija u Libiji, posebno u oblasti građevinarstva, ali i prehrambene industrije preko MIMS-ovih kompanija u Libiji", rekao je Gavran.\nPrema njegovim riječima, naše kompanije imaju dobre šanse na iranskom tržištu, ali problem predstavlja strah od međunarodnih sankcija Iranu. Također, postoji još mnogo neiskorištenog potencijala za naše kompanije na tržište zemalja CEFTA i Evropske unije.\nJedan od značajnijih segmenata gdje bi bh. kompanije mogle ostvariti dobre poslovne rezultate je proizvodnja halal – hrane, što bi im omogućilo lakši ulazak na tržišta u Aziji. U tom smislu firme trebaju iskoristiti dobre odnose bh. Agencije za halal – certificiranje sa sličnim agencijama u inostranstvu.\n"Kod halal-certificiranja je dobro što taj certifikat podrazumijeva i sve druge standarde kvaliteta hrane, tako da je to dodatna sigurnost za potrošače, ali i dobra prilika za uspjeh na tržištu. Primjer kako treba iskoristiti ovu prednost su kompanije iz Hrvatske, koje su uspjele ostvariti dobre rezultate na osnovu ovih certifikata", kazao je Gavran.\nOn je dodao kako halal – certifikat nije vjerski uslovljen i sve kompanije koje ispunjavaju uslove kvaliteta mogu imati taj certifikat.\n#tehološka obrada proizvoda\n#halal – hrana\n#halal – certificiranje


- U istorijskom kalendaru našeg zajedničkog sećanja i poštovanja 15. maj je nezaobilazan dan, dan kada se srpski narod odlučio za put slobode, očuvanja sopstvene samobitnosti i jednakosti sa svim drugim narodima sa kojima je živeo – put Srpske Vojvodine - rekao je Mirović.\nSvetozar Miletić je, podsetio je Mirović, u decenijama koje su usledile, zajedno sa novom plejadom velikana poput Mihajla Polit-Desančića, Laze Kostića, Jovana Jovanovića Zmaja i Jaše Tomića, poveo narod u novu borbu za stara načela – načela jednakosti, slobode, ravnopravnosti i napretka za sve sa kojima je srpski narod tada živeo i danas živi na ovom prostoru, a kruna te borbe je odluka o prisajedinjenju Vojvodine Kraljevini Srbiji.\n- Načela na kojima je formirana Srpska Vojvodina jesu načela na kojima se i danas zasniva život svih nas koji ovde živimo, a Vojvodina i naša Srbija su, za razliku od nekih prošlih godina, uprkos iskušenjima koja danas potresaju ceo svet, mesto ekonomskog prosperiteta. Ta i takva Vojvodina, čiji temelji sežu do 15. maja 1848, naš je zajednički cilj, odgovornost i obaveza i mi ćemo je baš takvu čuvati i sačuvati na načelima Svetozara Miletića i Jaše Tomića - istakao je predsednik Mirović.\n- Dodelom ovog visokog priznanja ukazana mi je velika čast, još jednom podsećajući me da jedino umetnik koji je ukorenjen u svom narodu, ponosan na njegovu nacionalnu istoriju i heroizam, može da crpi snagu za svoju umetnost - rekla je Gordana Đurđević Dimić koja u bogatoj kolekciji profesionalnih nagrada ima i priznanje „Žanka Stokić“ koje dodeljuje Kompanija "Novosti".\nIgor Mirović Pokrajinska vlada Majska skupština Gordana Đurđević Dimić Momir Mikov


Trener - Wellgen d.o.o\nMi smo XBODY & REFORMER PILATES STUDIO, za sada se nalazimo na 3 lokacije u Beogradu i usled proširenja obima poslovanja, imamo prostora da baš ti postaneš deo našeg tima!\nJako bismo voleli da te upoznamo ukoliko si:\nOdgovorna, ljubazna i komunikativna osoba\nImaš diplomu FSFV-a\nŽelju da napreduješ u svom poslu i budeš u prilici da sarađuješ sa sjajnim trenerima i fenomenalnim klijentima\nSa nama ćeš imati:\nPrijatno i profesionalno radno okruženje\nSticanje novih znanja i dalje napredovanje\nUkoliko želiš da budeš deo našeg tima, pozovi nas telefonom ili pošalji svoj CV elektronskim putem.\nDođi da treniramo zajedno i saznaj zašto nam svi govore da smo najbolji!\nViše informacija o nama možeš da saznaš putem sajta www.reformerpilates.rs i www.xbody.rs\nPoslovanje naše kompanije zasniva se na personalizovanom unapređenju zdravlja svakog klijenta. Naš glavni cilj je da poboljšamo kvalitet života i opšte stanje svakog našeg klijenta u segmentima zdravlja, prevencije, lečenja, vitalnosti, lepote, fizičkih karakteristika i ishrane. Sve to na osnovu jedinstvene DNK analize. Imajući u vidu delatnost kompanije i upotrebu visoke tehnologije i nauke u svrhu boljitka pojedinca, kao i personalizovan pristup svakom budućem klijentu Genoma pruža najviši kvalitet…


Beograd je 3. najbolji grad za rad na daljinu i 6. najzagađeniji grad na svetu – Startit\nBeograd je 3. najbolji grad za rad na daljinu i 6. najzagađeniji grad na svetu\nDa li ćemo manipulisati i ovim podacima, kao što smo podacima o pandemiji?\n„Pešačke ulice s kafićima, galerijama i prodavnicama, gomila novih tehnoloških i coworking prostora, drevna tvrđava i živopisne pijace su samo neke od stvari koje će vas dočekati u šarmantnom Beogradu”, tako je srpska prestonica opisana na listi 50 najboljih gradova za rad na daljinu.\nNe samo da se Beograd na takvoj listi našao, nego je zauzeo treće mesto, odmah posle prestonica Estonije i Gruzije, a ispred Balija, Berlina, Ljubljane, Ciriha, Barbadosta… Uz to, kao prednosti navode dobar internet, niske troškove poslovanja i života generalno, kao i geografsku poziciju zemlje u odnosu na region.\nTo jesu važne prednosti, koje treba da razvijamo. Kako je izvesno da postoji interesovanje stranaca da žive i rade ovde, država svakako treba da proširuje kapacitete za rasvoj uspešnih startap ekosistema i IT industije. Međutim, razloga za slavlje nemamo dovoljno, pošto u izveštaju nema podataka o kvalitetu vazduha u glavnom gradu Srbije, a Beograd i na listima najzagađenijih gradova često zauzima najviše pozicije.\nNa Svetski dan vazduha prošle godine, bio je šesti na listi najzagađenijih gradova prema podacima sajta AirVisual, ali beležio je on i “bolje” rezultate. Srbija je 2019. godine bila prva u Evropi po broju smrtnih slučajeva od zagađenja, po glavi stanovnika. Beograd je toliko puta na listi AirVisuala bio prvi, da je prestala da bude vest da je nazagađenija prestonica.\nVazduh u trećem najboljem gradu za rad na daljinu je često vidljiv, pa je čak i bez merenja jasno da je situacija loša, a ko zna kakva bi tek bila da je monitoring kvaliteta vazduha u skladu sa evropskim standardima. Međutim, kako bismo poboljšali situaciju i tu smo počeli da manipulišemo podacima, kao pre nekoliko meseci onima o pandemiji.


Pijanista Fazil Saj večeras na Kolarcu\nTanjug 18. decembra 2021. 14:44\nBEOGRAD – Turski pijanista Fazil Saj rekao je u ekskluzivnoj izjavi za Tanjug, da je srpska publika divna, da voli i poznaje klasičnu muziku, i da mu je drago što večeras nastupa u Velikoj dvorani Kolarčeve zadužbine u Beogradu.\n„Nekoliko puta do sada sam svirao sa Beogradskom filharmonijom, održao nekoliko recitala u Beogradu i nastupio jednom u Novom Sadu i drago mi je što ponovo nastupam u ovoj predivnoj zemlji i pred predivnim ljudima“, rekao je Saj za Tanjug.\nRepertoar večerašnjeg koncerta posvećen je delima francuskih kompozitora – od dobro poznatih i popularnih poput Morisa Ravela i Kloda Debisija, do Fransoe Kuprena, baroknog kompozitora za kojeg Saj navodi da se ne izvodi tako često.“\nSaj će izvesti Debisijevu „Bergamsku svitu“, Ravelova „Ogledala“, Kuprenova dela iz četvrte sveske komada za klavsen, a završnica koncerta biće najpoznatije kompozicije Erika Satija, „Gnošiennes 1, 2 i 3“.\n„Pored ‘Mesečine’, publika jako voli Debisijevu ‘Bergamsku svitu’. Takođe, Satijeve ‘Gnošiennes’ izuzetno su popularne, kako na koncertima, tako i na radiju“, navodi Saj.\nOn je dodao da ne postoji delo koje mu je posebno zahtevno za izvođenje, i da mu je sve što izvodi od velike važnosti.\nSaj je reekao i da su za sve muzičare poslednjih godinu i po dana bili izuzetno teški, jer se zbog pandemije uživo muzika zaustavila.\n„Pored toga, saznao sam i da je moj dobar prijatelj Ivan Tasovac preminuo, što me je veoma rastužilo. Ovo su veoma teška vremena“, kazao je Saj.\nDodaje da nije obožavalac onlajn koncerata i da ne voli da ih snima, kao i da se „iskreno nada da ćemo se uskoro u potpunosti vratiti normalnom životu.“\nPored toga, Saj ističe da je upoznat sa velikim imenima srpske klasične muzike, poput Aleksandra Madžara i Nemanje Radulovića, ali da još uvek nije imao prilike da sa njima sarađuje.\n„Voleo bih da sarađujem sa izvanrednim violinistom Radulovićem i pijanistom Madžarem, ali i sa srpskim kompozitorima, koje veoma cenim“, rekao je Saj.


Dritan Abazović: Nova Vlada je spremna - Crna Gora - Nedeljnik Vreme\nSpreman da bude premijer: Dritan Abazović\n20. 4. 2022. / 15.13\nDritan Abazović: Nova Vlada je spremna\nNova crnogorska Vlada je spremna. Potpresednik skupštine Strahinja Bulajić koji je odbijao da sazove Skupštinu dao je ostavku. Nastavak borbe protiv kriminala i korupcije, kao i ekonomski razvoj biće dva ključna stuba na kojima će Vlada počivati\nDosadašnji potpresednik crnogorske Vlade i lider građanskog pokreta URA Dritan Abazović rekao je u sredu na konferenciji za medije u Vili Gorica da je obavestio Skupštinu da je Crna Gora spremna da dobije novu, 43. Vladu. Dodao je da će Skupština o novoj vladi verovatno glasati nakon praznika.\nCiljevi ove manjinske vlade će biti, kaže Abazović, “nastavak borbe protiv kriminala i korupcije, dinamiziranje pregovora sa EU, nastavak započetih ekonomskih reformi, regulisanje odnosa sa verskim zajednicama, reforma javne uprave, ravnomerni regionalni razvoj kao i pročišćavanje biračkog spiska”.\nPrethodno je potpresednik skupštine Strahinja Bulajić, kadar Demokratskog fronta, podneo ostavku na to mesto. On je bio jedina tehnička smetnja lideru URA-e da se sazove sednica Skupštine i glasa o formiranju nove Vlade.\nManiinska Vlada će imati 20 ministara, ali 18 resora, dva ministra će biti bez portfelja. O konkretnim imenima Abazović nije hteo da se izjašnjava, jer će, kako je rekao, ona biti objavljena kada bude zakazana sednica.\nAbazović očekuje podršku 46 od 81 poslanika. Manjinsku Vladu će pored građanskog pokreta URA činiti partije nacionalnih manjina, Socijalistička narodna partija (SNP), Socijaldemokratska partija (SDP) i Savez građana CIVIS, koji je bio u koaliciji sa URA-om na izborima.\nNa pitanje da prokomentariše izjavu predsednika Mila Đukanovića da se njegova Demokratska partija socijalista (DPS), od čije podršće će Abazovićeva vlada zavisisti, vraća na vlast, rekao je da “nema ništa protiv ako neko tako želi da hrani birače”, ali i da ne vidi problem u tome da li će DPS "po dubini“ dobiti neku funkciju. Dodao je da je “DPS pokazao malo veći stepen tolerancije”, misleći pritom na Demokratski front i Demokrate.\nU javnosti se spekuliše da će barem dve fotelje pripasti SDP-u, a konkretno su se pominjali njen potpresednik Raško Konjević i počasni predsednik Ranko Krivokapić, koji su svojevremeno bili u koaliciji sa DPS-om.\nAlternativa manjinskoj vladi za izlazak iz političke krize u kojoj se Crna Gora nalazi već nekoliko meseci bili su prevremeni izbori. Abazović je danas dodao da nije protiv izbora, ali da “jeste protiv izbora kad ne funkcionišu institucije”.\nKako će funkcionisati 43. Vlada Crne Gore čiji je jedan od glavnih ciljeva borba protiv kriminala i korupcije, za koje je Abazović optuživao Đukanovića i njegov DPS-om, ostaje da se vidi. Čini se već sada da se Dritan Abazović debelo zaigrao u igri koja je unapred izgubljena.


Rusko MSP: Unmik igra ključnu stabilizujuću ulogu na Kosovu - 07.06.2016, Sputnik Srbija\nRusko MSP: Unmik igra ključnu stabilizujuću ulogu na Kosovu\nZamenik ruskog ministra spoljnih poslova Genadij Gatilov sastao se danas sa specijalnim izaslanikom UN za Kosovo Zahirom Taninom i tom prilikom poručio da Unmik... 07.06.2016, Sputnik Srbija\n19:37 07.06.2016 (Osveženo: 14:53 30.08.2021)\n© Sputnik / Valeriй Šustov / Uđi u foto-galerijuMinistarstvo spoljnih poslova Rusije\n© Sputnik / Valeriй Šustov\nZamenik ruskog ministra spoljnih poslova Genadij Gatilov sastao se danas sa specijalnim izaslanikom UN za Kosovo Zahirom Taninom i tom prilikom poručio da Unmik igra ključnu stabilizujuću ulogu u toj pokrajini, saopštilo je danas Ministarstvo spoljnih poslova Rusije.\nDžihadisti „zauzimaju“ Kosovo, Srbi na udaru?\n14 Jul 2015, 16:15\n„Tokom razgovora, strane su razmenile mišljenja o širokom nizu tema vezanih za rešavanje kosovskog pitanja, uključujući trenutnu situaciju u pokrajini, položaj kosovskih Srba, probleme u primeni sporazuma između Beograda i Prištine i modalitete funkcionisanja Unmika“, navodi se u saopštenju.\nRuska strana je, ističe Ministarstvo, potvrdila važnost strogog pridržavanja odredbi Rezolucije 12 44 Saveta bezbednosti UN i naglasila da ta rezolucija ostaje u punoj meri pravosnažna i obavezna međunarodna pravna osnova za rešavanje kosovskog pitanja.\n„Imajući u vidu ključnu ulogu Unmika u stabilizovanju situacije u pokrajini, rečeno je da finansiranje i osoblje te misije ne bi trebalo smanjivati. Kosovski Albanci bi trebalo da ispunjavaju sve obaveze koje su preuzeli u okviru sporazuma sa Srbima“, zaključilo je Ministarstvo spoljnih poslova Rusije.


Sudar na Ibarskoj, gužva na putu\nU saobraćajnoj nesreći na Ibarskom putu, oko 12.50 časova, u sudaru teretnog i putničkog motornog vozila povređena je jedna osoba, rečeno je Tanjugu u MUP-u.\n09:09 >> 13:51\nSudar autobusa i kamiona kod Kuršumlije, ima poginulih (FOTO)\nŽena stara 50 godina peta je žrtva saobraćajne nesreće koja se jutros dogodila kod Kuršumlije, u direktnom sudaru autobusa i kamiona.\nNa autoputu kod Smedereva povređena je jedna osoba kada se zapalio kamion, a saobraćaj je normalizovan oko 17 sati, rečeno je Tanjugu u Policijskoj upravi Smererevo.\nSudar na Pupinovom mostu, poginula jedna osoba\nJedna osoba je poginula, a jedna je povređena u sudaru automobila i džipa na Pupinovom mostu, rečeno je Tanjugu u MUP-u.\nVozač "mazde" koji je, kako se sumnja, izazvao saobraćajnu nesreću u kojoj je poginuo Šaban Šaulić i njegov dugogodišnji prijatelj Mirsad Kerić, nalazi se u pritvoru. Jedna od optužbi za...


ProAuto – Priprema li se novi BMW 3 Series sa produženim međuosovinskim rastojanjem za evropsko tržište?!\nOct 10, 2018 Adnan Huseinagić Novi automobili, Novosti, Vijesti 0\nZAHTJEVI TRŽIŠTA DIKTIRAJU KOMFOR\nKina je najveće tržište autmobila na svijetu, ali kineski kupci vrlo često imaju drugačiji ukus i potrebe od evropskih ili američkih kupaca. Vrlo često uz pojedine automobile, kada se govori o tehničkoj specifikaciji, nailazimo na oznake kao što su “Euro-spec” i “US-spec”, što znači da se radi o automobilima pripremljenim za evropsko ili američko tržište.\nSlična oznaka za “kinesku specifikaciju” još uvijek ne postoji, bar ne zvanično, ali sasvim je sigurno da se proizvođači automobila povinuju zahtjevima tržišta.\nTako kineski kupci vrlo često traže automobile sa produženim međuosovinskim rastojanjem. BMW priprema novu Seriju 3 (G20), a priprema i poseban model sa međuosovinskim rastojanjem produženim za 110 mm, u odnosu na prethodnika (F30).\nIako još uvijek nije poznato koju oznaku će ovaj automobil nositi, ali je jasno da će kineskim kupcima biti dostupna LWB (Long Wheel Base) verzija.\nPrema prvim najavama, novi model će biti vizuelno agresivniji, lakši i imati bolju aerodinamiku od prethodnika, a LWB izvedba bi trebala imati međuosovinsko rastojanje od 2.920 mm, te ukupnu dužinu od 4.734 mm.\nJoš uvijek nije zvanično objavljeno kada će novi model biti predstavljen niti da li će LWB modeli biti dostupni na vankineskim tržištima.\nBMW, BMW 3 series, BMW 3 Series LWB, BMW serije 3, BMW serije 3 LWB\nCarlex Design najavljuje atraktivnu preradu pick-upa Mercedes X-Class Otvorena nova Peugeotova koncesija u BiH\nBMW M GmbH – novi displej i...\nBMW Z4 Manhart Roadster MHZ4 500...


Kremlj odgovorio Bajdenu: Za razliku od SAD, Rusija se ne bavi razbojništvom - 22.03.2022, Sputnik Srbija\nRusija se, za razliku od zapadnih zemalja, ne bavi razbojništvom, izjavio je portparol Kremlja Dmitrij Peskov, odbacujući pretpostavku američkog lidera Džoa... 22.03.2022, Sputnik Srbija\nKako je ranije navedeno u saopštenju predsednika SAD Džoa Bajdena, američke vlasti raspolažu pouzdanim obaveštajnim podacima da postoji mogućnost da Rusija priprema sajber napade protiv SAD kao odgovor na ekonomske sankcije koje su uvedene protiv Moskve.Zapadne zemlje na čelu sa SAD uvele su brojne sankcije Rusiji kao odgovor na specijalnu vojnu operaciju čiji je cilj demilitarizacija i denacifikacija Ukrajine. Niz stranih kompanija se povukao sa ruskog tržišta i zatvorio proizvodnju u zemlji.Specijalna vojna operacija u UkrajiniPredsednik Rusije Vladimir Putin je 24. februara objavio o početku vojne operacije demilitarizacije Ukrajine. On je u obraćanju sugrađanima rekao da okolnosti „zahtevaju odlučnu i hitnu akciju“, pošto su se republike Donbasa obratile Moskvi za pomoć. Putin je istakao da je cilj operacije „zaštita ljudi koji su već osam godina izloženi maltretiranju i genocidu od strane kijevskog režima“. Za to je, prema njegovim rečima, planirano da se izvrši „demilitarizacija i denacifikacija Ukrajine“ i da se privedu pravdi svi ratni zločinci odgovorni za „krvave zločine nad civilima“ u Donbasu.Ministarstvo odbrane Rusije redovno naglašava da ruska vojska ne nanosi nikakve udare po gradovima Ukrajine: vojna infrastruktura se onesposobljava visokopreciznim sredstvima.\nrusija, rusija – politika, politika, kremlj, džozef bajden, sajber napad, sad\nRusija se, za razliku od zapadnih zemalja, ne bavi razbojništvom, izjavio je portparol Kremlja Dmitrij Peskov, odbacujući pretpostavku američkog lidera Džoa Bajdena o mogućim sajber napadima Rusije na SAD kao odgovor na sankcije.\n„Rusija se, za razliku od mnogih zapadnih zemalja, uključujući SAD, ne bavi razbojništvom na državnom nivou“, rekao je Peskov novinarima, upitan da li postoji mogućnost da Moskva iskoristi sajber sferu za suprotstavljanje Zapadu.\nKako je ranije navedeno u saopštenju predsednika SAD Džoa Bajdena, američke vlasti raspolažu pouzdanim obaveštajnim podacima da postoji mogućnost da Rusija priprema sajber napade protiv SAD kao odgovor na ekonomske sankcije koje su uvedene protiv Moskve.\nZapadne zemlje na čelu sa SAD uvele su brojne sankcije Rusiji kao odgovor na specijalnu vojnu operaciju čiji je cilj demilitarizacija i denacifikacija Ukrajine. Niz stranih kompanija se povukao sa ruskog tržišta i zatvorio proizvodnju u zemlji.\nPutin: Državljani Rusije podvrgnuti progonu, Zapad skinuo masku pristojnosti\n16 Mart, 15:29\nMinistarstvo trgovine Rusije: Trebalo bi formirati sajber vojsku


Najbolja mesta za slikanje mladenaca - Aria Event Centar\nNe postoji nijedna žena na svetu koja nije maštala o svom savršenom venčanju još kada je bila devojčica. Zato kada jednoga dana ona, posle mnogo godina, poraste i dočeka taj dugo željeni dan, isključivo želi da njeno venčanje bude fenomenalno i nezaboravno.\nKako bi taj poseban dan prošao u najboljem redu, neophodno je da budući mladenci isplaniraju svaki detalj na vreme, što znači da ako žele da njihovo venčanje bude originalno, moraju da naprave planove mesecima unapred.\nPored nestvarno lepe venčanice, fenomenalnog benda, odlične dekoracije i hrane, ono što će upotpuniti njeno venčanje iz snova jesu fotografije koje će da svedoče o tom bajkovitom danu.\nZa sve one koji još uvek nisu sigurni koja su to idealna mesta za slikanje mladenaca, razmislite o sledećim lokacijama.\nGardoš – autentično naselje brdovitog Zemuna\nOvo nestvarno, brdovito naselje nalazi se u beogradskoj oštini Zemun i predstavlja jednu od najlepših mesta za slikanje mladenaca. Gardoš je, nekada davno, bila prvenstveno tvrđava oko koje se prostiralo naselje koje karakterišu uske ulice i mnoštvo stepenica.\nSimbol ovog naselja, čuvena Gardoš kula je jedna od četiri milenijumske kule koje su Ugarske vlasti sagradile u najudaljenijim krajevima monarhije u razdoblju od 896. do 1896. godine. Ona je idealna lokacija odakle se pruža najbolji pogled, a fotografije mogu da ispadnu zaista fenomenalne.\nZbog svog autentičnog izgleda, očaravajućeg pogleda na Dunav i veliki deo Beograda, nije ni čudo što je Gardoš jedno od najomiljenijih mesta za slikanje mladenaca.\nKalemegdan – prepoznatljivi simbol Beograda\nKalemegdan je svakako najveći simbol grada Beograda i mesto sa koga skoro svi Beograđani nose mnogo lepih i nezaboravnih uspomena. Ovaj značajan istorijsko-kulturni kompleks predstavlja najveći beogradski park u kome se nalazi čuvena Beogradska tvrđava.\nOno što daje veliki šarm ovom parku jesu predivna priroda i pogled na ušće reka Save i Dunav. Zbog odlične uređenosti, zidina u parku koje datiraju još iz prvog veka nove ere, Kalemegdanski park je jedno od odličnih mesta za slikanje mladenaca.\nNeobične, impozantne statue, tuneli, kapije, zidine i pogled koji ćete pronaći isključivo na ovom istorijskom mestu mogu da posluže kao odlična pozadina na vašim mladenačkim fotografijama. Zato Kalemegdan spada u savršen izbor kada su u pitanju lokacije za fotografisanje mladenaca.\nTopčiderski park – prirodne lepote kao iz bajke\nJoš jedan beogradski park koji je savršen za one mladence koji su pasionirani ljubitelji prirode, jeste Topčiderski park. Ukoliko ste od onih kojima je fotografisanje pod prirodnim svetlom, okupano zelenilom nešto najlepše u umetničkom svetu fotografije, onda je ova lokacija idealna za vas.\nTopčiderski park zaista izaziva oduševljenje kod mnogih posetilaca, jer iako je smešten u gradu, deluje kao neki potpouno drugačiji svet, daleko od saobraćaja, sivila zgrada i užurbanog života.\nNjegova lepota je neosporna i zato je jedno od najpopularnijih mesta za fotografisanje mladenaca već godinama unazad.\nSavamala – urbani kraj vrhunske zabave\nKažu da je Savamala mesto hipstera i urbanih žurki što je delimično tačno ako posmatramo stvari iz jednog ugla. Ipak, ako smo od onih koji su slobodnijeg, mladalačkog duha i vidimo posebnu čar u starinskim zgradama nadomak reke, onda je Savamala idealna za naše fotografije.\nOvaj kvart je jedan od najpopularnijih mesta za turiste zbog ogromnog broja barova i klubova iz kojih dopire raznolika muzika. Pored unikatnog spoljašnjeg izgleda, postoji dosta lokala u kojima bi vaše fotografije dobile poseban šmek zbog njihovih neobično dizajniranih enterijera.\nBeograd na Vodi – luksuz i prestiž za ekstravagantne\nSmešten nadomak Savamale, Beograd na vodi se kod mnogih našao na listi najboljih mesta za slikanje mladenaca. One koje privlači život na visokoj nozi ili su samo zaljubljenici u modernu arhitekturu, sigurno će privući ideja da imaju uspomene iz ovog najluksuznijeg dela Beograda u raskošnoj venčanici i elegantnom odelu.\nOsim impozantnih zgrada, Beograd na vodi može da se pohvali sa jednim od najlepše uređenih šetališta pored reke. Iz tog razloga, mnogi budući bračni parovi upravo biraju ovu lokaciju.\nZemunski kej – šetalište uspomena\nZemunski kej je još jedno od idealnih mesta za fotografisanje mladenaca. On predstavlja dragulj grada Beograda na kom su mnogi Beograđani odrastali, doživljavali svoje prve poljupce i uživali u prelepim, sunčanim danima i večerima pored Dunava.\nOvo šetalište pruža mnogo fenomenalnih kadrova za sve one koji uživaju u fotografiji, a posebno za one koji traže idealna mesta za slikanje mladenaca kojima je lokacija i te kako bitna za tu posebnu priliku.\nMost na Adi – pogled na najlepši zalazak sunca\nMost na Adi je jedna od onih urbanih, simboličnih građevina koje je dosta olakšao cirkulisanje saobraćaja u gradu. Pored toga što je postao prepoznatljivi simbol grada, Most na Adi je za mnoge postao jedno od najlepših mesta za slikanje mladenaca.\nPosmatranje predivnog zalaska sunca sa mosta je jedno od najromantičnijih stvari koje neko može da doživi i zbog toga je ova lokacija izuzetno popularna kod mnogih budućih supružnika.\nVaše skriveno, omiljeno mesto\nUvideli smo da je naš Beograd zaista sadrži predivne i autentične lokacije za fotografisanje mladenaca koje su kao stvorene za uživanje. Sva ta mesta za slikanje mladenaca pred njihovo venčanje iz snova mogu da budu veoma inspirativna profesionalnim fotografima koji će od vaših fotografija napraviti čuda!\nIpak, sigurni smo da, pored ovih mesta za slikanje mladenaca, postoje i ona mesta koja su posebna isključivo vama i koja imaju ogromnu vrednost. Da li je to neki lokal ili deo grada u kome ste vi upoznali, prvi put poljubili ili shvatili da je to prava osoba za vas, na vama je da odlučite.\nJer, iako su ova mesta za slikanje mladenaca lokacije od kojih zaista zastaje dah, postoje i oni kojima je jako bitna lična povezanost sa mestom koje će da svedoči o najlepšim trenucima vašeg života.\nDa li znate koje je to mesto?


Naslovna Sport FK Radnički: Izveštaj sa utakmice 17. kola\nFudbaleri Radničkog odigrali su još jedan sjajan meč na svom terenu i u 17. kolu Prve lige Srbije savladali Grafičar 3:1 (1:1). Nadigrali su izabranici Srđana Kljajića mladu i talentovanu ekipu iz Beograda i sasvim zaluženo došli do pete pobede ove jeseni.\nPoveli su Mitrovčani u 30. minutu, Rakić je poslao upotrebljivu loptu ka Nikoliću na levoj strani, jedan od najagilnijih igrača u redovima Radničkog oštro centrira na prvu stativu gde se našao Ivković i zakucao loptu u mrežu Grafičara, 1:0. U završnici prvog poluvremena gosti su došli do izjednačenja, Damjanac je izveo prekid, u gužvi ispred gola domaćih najbolje se snašao Mikić i poslao loptu iza leđa Šegavca, 1:1.\nNastavio je Radnički sa napadima na startu drugog dela igre, a do željenog pogotka Mitrovčani su došli u 62. minutu, kapiten Radničkog Trebovac oslobodio se čuvara i snažnim udarcem sa 25 metara pogodio donji levi ugao gola tima iz Beograda, 2:1. Igrao se 79. minut kada su domaći postigli treći gol na susretu, izašao je Pejović oči u oči sa golmanom Grafičara, kapiten gostiju uspešno je intervenisao, lopta ponovo dolazi do krilnog igrača domaćih koji upošljava Ivkovića, a napadač Radničkog udarcem sa 18 metara po drugi put na meču pogađa mrežu za 3:1.\nDo kraja utakmice gosti iz Beograda pokušali su da uhvate priključak, najbolju šansu propustili su nakon udarca Cvetkovića iz slobodnog udarca, ali nedovoljno da se savlada Šegavac drugi put na ovom susretu. Zasluženo slavlje tima iz Sremske Mitrovice nad trećeplasiranom ekipom prvoligaškog karavana.\nPrethodni tekstUhapšen osumnjičeni nakon što je ženi zapalio automobil\nSledeći tekstSremska Mitrovica: Još 5 novih radnih mesta u bolnici


Distribucija praznih filtera za cigarete Sremska Mitrovica |\nPreduzeće "Vizantik ND DOO" uspešno posluje od 2012. godine,sa sedištem u mestu Jarak,opština Sremska Mitrovica.\nGlavna delatnost firme "Vizantik ND DOO" jeste uvoz i distribucija praznih filtera i masnica za cigarete. O kvalitetu našeg rada najbolje govori uspešna saradnja koju smo ostvarili sa mnogim klijentima.\nPored navedenog bavimo se i proizvodnjom plastičnih kesa. Višegodišnje uspešno postojanje ND Vizantika na tržištu, je sprega proifesionalizma, vrhunskog kvaliteta i više hiljada zadovoljnih potrošača,koji ostaju verni ovom brendu.\nProbajte i Vi šta je to što većinu ljudi koji probaju naše proizvode navodi da nastave da ih koriste!\nND Vizantik je generalni i jedini zastupnik proizvođača M Tobacco koji je upravo kvalitetom proširio svoje tržište za plasman svojih proizvoda i van granica Evrope, na taj način se uvrstivši se u svetske lidere na ovom polju.\nOvo je siguran znak da je tendencija uživanja i konzumiranja ručno pravljenih cigareta trend koji ima sve više zagovornika ne samo u našoj, već i u zemljama širom sveta.


Protest u Beogradu: Formirana Slobodna zona u Pionirskom parku | Autonomija\n"Kao komandosi, kao nindže, pojavljivaćemo se gde god je zakon prekršen, gde god su ljudska prava uskraćena, gde god su slobode uskraćene, gde god nas ponižavate kao ljude"\nUčesnici protesta „Jedan od pet miliona“ su nakon protestne šetnje u centru Beograda formirali „Slobodnu zonu“ u Pionirskom parku kod Predsedništva Srbije i najavili da će svako veče čitati „slobodne vesti“.\nOrganizatori protesta „Jedan od pet miliona“ u Beogradu saopštili su večeras, nakon otvaranja „Slobodne zone“, da će se tu svaki dan u periodu od 13 do 21 sat, održavati različiti programi, nakon čega će se organizovati i dežurstva.\nKako je rečeno, tokom tog programa sa građanima će razgovarati poslanici, članovi Asocijacije slobodnih odbornika Srbije i druge javne ličnosti.\nPlanirano je da lideri opozicije u 14 časova održavaju konferencije za novinare kao i da se uveče emituju “dnevnici slobodne Srbije”.\nPredsednik opozicionog Pokreta za preokret Janko Veselinović izjavio je večeras agenciji Beta da u životu nije video nešto poput neprekidno uključenih prskalica za vodu u Pionirskom parku.\nUčesnici protesta „Jedan od pet miliona“ završili su večeras protestnu šetnju oko 19.30.\nGlumac Branislav Lečić upitao je večeras, na protestu „Jedan od pet miliona“ u Beogradu, predsednika Srbije Aleksandra Vučića da saopšti koje će to posledice trpeti Srbija zbog toga što, kako je rekao, građani nisu želeli da podrže njegov plan o razgraničenju sa Albancima na Kosovu.\n„Koji je to tvoj plan za Kosovo Aleksandre Vučiću, kakvo je to razgraničenje? Ovaj narod mora da zna ono što ga se tiče i ono što mu je sudbinski važno. Sa kim si ga ti to podelio? I još kažeš: ‘Posledice će biti strašne’. Da ćemo kroz deset ili 20 godina snositi konsekvence zato što smo odbili tvoj nepostojeći plan. Koje konsekvence, Aleksandre Vučiću? Saopšti nam javno, da znamo“, rekao je Lečić građanima na Terazijama u Beogradu.\nLečić je rekao da se svi političari u Srbiji nominalno zalažu za ulazak u Evropsku uniju, ali da sve to što pričaju moraju na delu i da dokažu.\n„Nemojte da se zbunite ako nas nema u pravom trenutku dovoljno, biće nas kad bude trebalo“, rekao je funkcioner DS-a Branislav Lečić.\n„Pobeđujemo dostojanstveno, koračarajući iz sata u sat, iz dana u dan, iz nedelje u nedelju, iz meseca u mesec, ako treba iz godine u godinu, poručio je on.\n„Nikome više nećemo dozvoliti da nam ukine slobodu! Hoćemo sistem koji nas štiti i motivše, da volimo svoju vlast zato što nam čini dobro, i naše potencijale diže do najvećih visina. Tvrdim, učinićemo sve da to napravimo, da zavisimo od svakog od nas. Šesti oktobar desiće se“, rekao je Lečić koji večeras nosio majicu sa likom ubijenog premijera Zorana Đinđića, u čijoj je vladi bio ministar kulture.\n„Diktator uvek voli neslobodu, njemu trebaju poslušnici i umesto novinara propagandisti“, naveo je Lečić.


POBOLJŠAVANJE EKSTENZIJA Sigurnije i lakše uređivanje internet pretraživača @ Cafe.ba\nTimovi koji su napravili Gugl Krom, Epl Safari, Mozila Fajerfoks i Majkrosoft Edž internet pretraživače se udružuju kako bi poboljšali ekstenzije.\nUpitanju su dodaci koje možete da preuzmete putem ovih pretraživača, a oni pomažu korisniku da te programe urede po svojoj volji.\nOva saradnja znači da će ekstenzije raditi bolje i da će doći sa većim nivoom sigurnosti, sve kako bi korisnici bili zaštićeni od malvera i sličnih pošasti. Na forumu W3C, su izrazili posvećenost razvoju standarda za ove ekstenzije. Taj događaj omogućava inženjerima da izrade jedinstvenije i sigurnije jezgro osnove za ekstenzije, prenosi Cnet.\nTa grupa napominje da želi da olakša programerima da napišu kodove tih ekstenzija kako bi im pomogli da se ti dodaci nađu na različitim internet pregledačima.\n– Naš cilj je da identifikujemo zajedničku osnovu, da dovedemo internet pretraživače u bliže poravnanje, kako bi se zacrtao kurs za buduću evoluciju – istakli su članovi tog tima.\nJoš uvek nema naznaka kada da očekujemo plodove ove saradnje. Ekstenzije su od velikog značaja za računare. Ovi softveri mogu da blokiraju reklame, pa čak i da onemoguće praćenje. Postoje različite vrste ekstenzija, uz pomoć pojedinih možete da pratite i akcije radnji na internetu, dok postoje i oni koji služe za zabavu.\nRazlike između internet pregledača dovode do toga da neke ekstenzije ne mogu da se instaliraju na drugim, a tu na scenu stupa ova saradnja koja ima za cilj da smanji napore programera, kako bi im omogućili da svoje ekstenzije naprave za sve pretraživače. Iako će i dalje postojati razlike, ova grupa ima zadatak da odredi zajednički standard internet pretraživača i njihovih ekstenzija, piše Mondo.


Jačanje ljudskih kapaciteta zadruga\nČlanak napisao:\tMilan Petrović , petak, 18 decembar 2009 08:19\nMinistarstvo poljoprivrede raspisalo je konkurs za odabir predstavnika zemljoradničkih zadruga u cilju realizacije projekta za jačanje ljudskih kapaciteta zemljoradničkih zadruga. U Okviru ovog projekta Ministarstvo poljoprivrede, šumarstva i vodoprivrede će u sraadnji sa Agrobiznis projektom Američke agencije za međunarodni razvoj (USAID) realizovati obuke i studijsko putovanje za predstavnike zemljoradničkih zadruga iz Srbije.\nSertifikacija opština - rok 16. oktobar\nČlanak napisao:\tMilan Petrović , nedelja, 11 oktobar 2009 08:13\nNacionalna Alijansa za lokalni ekonomski razvoj (NALED) u saradnji sa Ministarstvom ekonomije i regionalnog razvoja, Američkom agencijom za međunarodni razvoj (USAID) i Agencijom za strana ulaganja i promociju izvoza (SIEPA) poziva sve zainteresovane opštine da se uključe u Program Certifikacije opština sa povoljnim poslovnim okruženjem.\nPodizanje kapaciteta gradjanskog društva\nČlanak napisao:\tMilan Petrović , utorak, 29 septembar 2009 07:23\nInstitut za održive zajednice (ISC) sprovodi petogodišnji program koji ima za cilj podizanje kapaciteta građanskog društva u Srbiji u njegovom uticaju u sferi javnog života, nadzora izvršnih organa vlasti, kao i sprovođenje stalnih kampanja javnog zagovaranja po čitavom nizu reformskih pitanja.\nKonkurs za mlade lidere\nČlanak napisao:\tMilan Petrović , četvrtak, 29 januar 2009 18:55\nAko imaš 17-23 godina, možeš da učiniš mnogo za bolji, lepši i kvalitetniji život - tvoj i tvojih prijatelja. Ako želiš da upoznaš svoje vršnjake i stekneš nove prijatelje u svom gradu i širom Srbije, ako veruješ da možeš svoj grad da učiniš boljim mestom, pridruži nam se. Svaki korak, ma kako izgledao mali, ogroman je korak za budućnost!


Početak radova na uređenju prostora pored crkve u Belom Polju\nNastavljene su aktivnosti u Belopoljskoj ulici\nDanas su započeti radovi na uređenju saobraćajnice i postavljanju javne rasvete na prostoru pored crkve u Belom Polju. Milan Marošanin, direktor Javnog preduzeća za izgradnju „Obrenovac“, objasnio je da ova deonica predstavlja nastavak Belopoljske ulice, gde će biti urađen kružni tok pored crkvene porte koji se nastavlja pored Belopoljske ulice i izlazi na mestu gde se nalazi zgrada Elektrodistribucije.\n„Danas počinjemo izgradnju 150 metara putne mreže i put sa dvostrukim trotoarom sa leve i sa desne strane. Na kraju saobraćajnice nalaziće se zgrada mesne zajednice Belo Polje. Uradićemo parking prostor sa 11 novih mesta. Investicija je vredna 7 miliona dinara. Paralelno sa ovim radovima započeli smo postavljanje javne rasvete na ovom prostoru. Danas smo takođe ušli u proces sanacije trotoara i više od 40 lokacija biće završeno. Vrednost ovih radova je 15 miliona dinara“, najavio je Marošanin.\nPredsednik Gradske opštine Obrenovac Miroslav Čučković napomenuo je da se nastavljaju aktivnosti širom opštine, kao i da neće proći nijedna nedelja bez nekog velikog projekta.\n„Posebno nam je važno uređenje ovog prostora, kako bi dobilo potpuno novi i svečani izgled. Građani Obrenovca i Belog Polja zaslužuju da ovaj prostor bude u znatno boljem stanju. Uređenjem saobraćajnice, izgradnjom parking mesta i postavljanjem javne rasvete pored hrama, zajedno sa završetkom četvrte faze Tamnavske ulice dobićemo jedno novo mesto gde će se u budućem periodu okupljati građani Obrenovca. Naredne nedelje započinjemo uređenje prostora oko SPA centra gde ćemo postaviti novu javnu rasvetu i izgraditi saobraćajnicu, to su za nas dva jako važna projekta“, rekao je Čučković i podsetio na svečanost koja će ove godine biti obeležna 9. septembra, povodom 150 godina postojanja crkve u Obrenovcu.\nDarko Jovanović, starešina Crkve u Obrenovcu, istakao je da će izgradnja pomenute ulice predstavljati krunu svih radova na ovom prostoru.\nČlan Veća Gradske opštine Obrenovac Aleksandar Pantelić rekao je da su ovi radovi veoma značajni, samim tim što se ove godine obeležava 150 godina postojanja Obrenovačke crkve, kao i da će se ceremonija održati 9. septembra 2018. godine.


Učešće naših studenata na Menadžerijadi\nStudenti Visoke poslovne škole strukovnih studija “Prof. dr Radomir Bojković” Kruševac će i ove godine učestvovati na studentskom takmičenju Menadžerijada 2015, koje će se održati u Sunčevom bregu u Bugarskoj, od 15. do 19. maja.\nMenadžerijada je manifestacija edukativno-sportskog karaktera, koja ima za cilj da okupi studente najboljih fakulteta koji izučavaju menadžment i ekonomske nauke, kako iz Srbije tako i iz regiona, i na taj način podstakne saradnju studenata i fakulteta.\nEdukativni karakter manifestacije obuhvata takmičenja u znanju, izrade studije slučaja (case study), takmičenje u debati i takmičenje Elevator Pitch.\nSportski deo manifestacije obuhvata takmičenja u sportskim disciplinama: futsal, košarka, odbojka, rukomet, tenis, šah i stoni tenis.\nRukovodstvo i nastavnici naše Škole, koji će se tamo naći u pratnji studenata, će imati priliku da sa svojim kolegama, članovima delegacija drugih fakulteta, razmene iskustva i upoznaju se sa načinom rada na tim fakultetima i procesom implementacije Bolonjske deklaracije.\nNa prošlogodišnjoj Menadžerijadi održanoj u Grčkoj, naši studenti su zabeležili odlične rezultate – prvo mesto u takmičenju u debati i 3 prva mesta u ženskom fudbalu, šahu i stonom tenisu. Želimo im još bolje rezultate na ovogodišnjem takmičenju!


Srbija - datum: 2020-03-22 UKINUTE TAKSE, PRVI KAMION S ROBOM IZ CENTRALNE SRBIJE JUČE UŠAO NA KOSOVO\nNova politička kriza u Prištini - Foto: RTRS Vlada u Prištini na klimavim nogama Ukidanje takse u potpunosti treba očekivati do 1. aprila, kada će Vlada uvesti i mjeru reciprociteta oko svih pitanja u odnosima sa Beogradom\nPriština je ukinula taksu na sirovine iz centralne Srbije i BiH, dok se od prvog aprila očekuje ukidanje nameta na svu robu i proizvode. Vlada je odluku donijela u očekivanju vanredne sjednice kosovske skupštine na kojoj će se raspravljati o njenom padu.\nKamion sa ambalažom proizvedenom u centralnoj Srbiji ušao je juče oko podne na Kosovo. To je prvo dopremanje robe koja neće biti opterećena taksom od 100 odsto.\nU petak u ponoć je formalno počela primjena odluke kosovske vlade, a podrazumijeva slobodan prolaz sirovina iz centralne Srbije na svih šest administrativnih prelaza – od Brnjaka i Jarinja na sjeveru, preko Merdara do Končulja i Mučibabe na jugu.\nUkidanje takse u potpunosti treba očekivati do 1. aprila, kada će Vlada uvesti i mjeru reciprociteta oko svih pitanja u odnosima sa Beogradom.\nPrije toga kosovska vlada treba da preživi, jer ju je jedan njen dio, koji predstavljaju ministri Demokratskog saveza, gotovo napustio.\nZbog smjene ministra unutrašnjih poslova i Kurtijevih zakašnjelih odluka o ukidanju takse, Demokratski savez traži obaranje Vlade u Skupštini, za šta je već podnijet zahtjev sa potpisima 43 poslanika.\nZahtjev Demokratskog saveza podržaće opozicioni poslanici albanskih stranaka. Ako Skupština razriješi Vladu, ona će formalno biti u statusu ostavke, a jedno od rješenja do novih izbora je formiranje sveobuhvatne vlade za čijeg mandatara treba konsultovati ponovo stranku koju predvodi premijer Aljbin Kurti.\nNovi izbori su sada neizvodljivi zbog mjera protiv širenja virusa korona.


Adidas dečije kopačke NEMEZIZ .4 FXG J BGP FY0822 cena, cene Srbija, prodaja Beograd Novi Sad Niš\nEPonuda > Odeća i Obuća > Obuća > Patike > Dečije kopačke > Adidas Dečije kopačke\nAdidas dečije kopačke NEMEZIZ .4 FXG J BGP FY0822 cene\nTrenutno nemamo slike za Adidas dečije kopačke NEMEZIZ .4 FXG J BGP FY0822\nEPonuda nije internet prodavnica već Vam omogućava da brzo i lako nađete Adidas dečije kopačke NEMEZIZ .4 FXG J BGP FY0822 po najjeftinijoj ceni. Naš cilj je da kupci budu što bolje informisani o ponudi Adidas dečije kopačke NEMEZIZ .4 FXG J BGP FY0822 na tržištu Srbije. Vrlo lako nalazite željeni proizvod za kategoriju Dečije kopačke cene, ne morate da lutate od sajta do sajta za Adidas Dečije kopačke, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Adidas dečije kopačke NEMEZIZ .4 FXG J BGP FY0822 sa PRODAVCEM. EPonuda ne može da garantuje potpunu tačnost specifikacije i slika za Adidas dečije kopačke NEMEZIZ .4 FXG J BGP FY0822. Pre kupovine, podatke za Adidas dečije kopačke NEMEZIZ .4 FXG J BGP FY0822 proverite na sajtu PROIZVOĐAČA.\nAdidas dečije kopačke X 18.4 FXG J BG DB2420\nAdidas dečije kopačke PREDATOR 18.3 FG J BPG DB2318\nAdidas dečije kopačke X 19.4 FXG J BPG EF8377


Monitoring cena rađen u junu u marketima trgovinskih lanaca ova tri grada, pokazao je da ovakva potrošačka korpa u Beogradu košta 13.700 dinara, u Novom Sadu 14.100 dinara, a u Nišu 14.200 dinara.\n- Analiza je pokazala da međusobne razlike zavise i od grupa proizvoda. Tako, na primer, za korpu prosečne vrednosti od 1000 dinara, u kojoj su proizvodi iz grupe: brašno, pirinač, testenine i peciva Nišlije će platiti 1060 dinara, dok će potrošači u Beogradu izdvojiti 940 dinara - piše u izveštaju Asocijacije potrošača (APOS).\nNišlije najviše plaćaju i suhomesnate proizvode, kao i osnovne životne namirnice u koje spadaju ulje, jaja, šećer, so, voda i sokovi.\nTako, na primer, pokazuju ovi podaci, kilogram stišnjene šunke u Nišu košta 949,99 dinara, u Novom Sadu 833,66 dinara, a u Beogradu 778,82 dinara. Velika je razlika u ceni alpske kobasice koja u Nišu košta 741,99 dinara, u Novom Sadu 514,14 dinara, a u Beogradu 504,59 dinara.\n- U Novom Sadu su najnepovoljnije namirnice u kojoj su mleko i mlečni proizvodi, kao i zamrznuta i konzervirana roba gde spadaju povrće i riba. Sa druge strane, u Novom Sadu je povoljnije sveže juneće, svinjsko i pileće meso. Jedino je u ovoj grupi namirnica Beograd skuplji u odnosu na ostala dva grada - obaveštavaju iz APOS-a.\nU martu su cene u Nišu bile povoljnije nego u Novom Sadu. Proveravaju se samo redovne cene namirnica, bez akcijskih ponuda, i to proizvodi istog proizvođača, odnosno količine ili veličine pakovanja.\nMonitoring je deo projekta "Potrošač - investitor na tržištu" koji finansiraju SAD.


Obeležen Dan Vojske Srbije - Dnevnik Juga\nPočetna / DRUŠTVO / Obeležen Dan Vojske Srbije\nS. Zdravković 23/04/2019\tDRUŠTVO, Vranje Ostavi komentar\nPovodom obeležavanja 23. aprila – Dana Vojske Srbije u kasarni ,,Prvi pešadijski puk Knjaza Miloša Velikog“ u Vranju organizovana je svečanost, kojoj je u ime gradskog rukovodstva prisustvovao zamenik gradonačelnika Nenad Antić.\nTom prilikom, komandant 4. brigade Kopnene vojske general Slobodan Stopa istakao je da Vojska Srbije proslavlja svoj praznik u znak sećanja na dan kada je 1815. godine podignut Drugi srpski ustanak, koji je bio prekretnica u stvaranju moderne srpske države i vojske.\n,,Danas sa ponosom ističem da smo u periodu između dva praznika predano i vredno radili i ostvarili zapažene rezultate. To potvrđuje da Srbija u vojsci ima pouzdanu, jaku, visoko obučenu i osposobljenu jedinicu spremnu da u svakom trenutku ispuni sve poverene zadatke u sve tri misije – zaštiti svoje države i svog naroda, doprinosu mira u svetu i pomoći stanovništvu, kad god i gde zatreba“, naglasio je general Stopa. Na kraju svečanosti uručena su unapređenja vojnicima i oficirima, kao i zahvalnice i nagrade pojedincima.\nPrethodni Leskovački atletičari osvojili devet medalja na mitingu u Vlasotincu\nSledeći U Leskovačkoj biblioteci obeležen Svetski dan knjige i autorskih prava\nOd posledica Korona virusa u protekla 24 časa preminule su 3 osobe, saopšteno je na …


Milan Radović osuo žestoku paljbu po Miloradu Dodiku: Povlačenje saglasnosti dovelo bi do sloma RS-a, proces oporavka bi trajao godinama\nRadović je naglasio da su pojedini parlamentarci EU već najavili sankcije ukoliko se uđe u takvu aktivnost i pitanje je šta će dogoditi nakon toga\n– Ova vlast predvođena SNSD-om, nakon što je u proteklih 15 godina gotovo potpuno ekonomski ali i demografski urušila Republiku Srpsku, ponaša se po izreci jednog francuskog vladara “Poslije mene potop”, istakao je danas Milan Radović, zamjenik predsjednika SDS-a.\n– Sankcije koje bi se uvele Republici Srpskoj bi dovele do potpunog ekonomskog kolapsa i sloma i njihovo ukidanje je dugoročan proces koji može da potraje godinama. Prije svega, došlo bi do velike nestašice lijekova i osnovnih životnih namirnica(ulja, brašna, mesa) jer mi nemamo mogućnosti da ih proizvedemo ali i da zadovoljimo potrebe tržišta. Takođe bi došlo do nestašice benzina, ali i do rasta šverca u kojoj bi njegova cijena bila mnogo veća nego sada. Mnoga izvozna preduzeća bi propala jer na domaćem tržištu ne mogu da plasiraju svoje proizvode, dok bi se svi strani investitori ali i banke povukli sa tržišta Republike Srpske, pojasnio je Radović, prenosi Fena.\n– Sigurni smo da narod ne želi da Republika Srpska bude siromašna kneževina u rukama nekoliko vlastodržaca. Republici Srpskoj je istorijski i poziciono mjesto u Evropskoj uniji, gdje vladaju pravo i demokratija i sa kojom može da razvija svoju ekonomiju jer već sada daleko zaostajemo iza zemalja koje su članice EU, zaključio je Radović.